title: ΣΥΣΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ περί παροχής αδείας στην Επιτροπή για την έναρξη διαπραγματεύσεων με σκοπό τη σύναψη συμφωνίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής για συνεργασία στον Τομέα του Οίνου (υποβληθείσα από την Επιτροπή)

text:
ARCHIVES HISTORIQUES
DE LA COMMISSION
COLLECTION RELIEE DES
DOCUMENTS "COM"
COM (88) 159
Vol. 1988/0047
 ---pagebreak--- Disclaimer
Conformément au règlement (CEE, Euratom) n° 354/83 du Conseil du 1er février 1983 concernant
l'ouverture au public des archives historiques de la Communauté économique européenne et de
la Communauté européenne de l'énergie atomique (JO L 43 du 15.2.1983, p. 1) modifié en dernier
lieu par le règlement (UE) 2015/496 du Conseil du 17 mars 2015 (JO L79 du 25. 3.2015, p. 1), ce
dossier est ouvert au public. Le cas échéant, les documents classifiés présents dans ce dossier
ont été déclassifiés conformément à l'article 5 dudit règlement ou sont considérés déclassifiés
conformément aux articles 26(3) et 59(2) de la décision (UE, Euratom) 2015/444 de la
Commission du 13 mars 2015 concernant les règles de sécurité aux fins de la protection des
informations classifiées de l'Union européenne.
In accordance with Council Regulation (EEC, Euratom) No 354/83 of 1 February 1983 concerning
the opening to the public of the historical archives of the European Economic Community and the
European Atomic Energy Community (OJ L 43, 15.2.1983, p. 1), as last amended by Council
Regulation (EU) 2015/496 of 17 March 2015 (OJ L 79, 27.3.2015, p. 1), this file is open to the
public. Where necessary, classified documents in this file have been declassified in conformity
with Article 5 of the aforementioned regulation or are considered declassified in conformity with
Articles (26.3) and 59(2) of the Commission Decision (EU, Euratom) 2015/444 of 13 March 2015
on the security rules for protecting EU classified information.
In Übereinstimmung mit der Verordnung (EWG, Euratom) Nr. 354/83 des Rates vom 1. Februar
1983 über die Freigabe der historischen Archive der Europäischen Wirtschaftsgemeinschaft und
der Europäischen Atomgemeinschaft (ABI. L 43 vom 15.2.1983, S. 1), zuletzt geändert durch die
Verordnung (EU) Nr. 2015/496 vom 17. März 2015 (ABI. L 79 vom 25.3.2015, S. 1), ist dieser Akt
der Öffentlichkeit zugänglich. Soweit erforderlich, wurden die Verschlusssachen in diesem Akt in
Übereinstimmung mit Artikel 5 der genannten Verordnung freigegeben; beziehungsweise werden
sie auf Grundlage von Artikel 26(3) und 59(2) der Entscheidung der Kommission (EU, Euratom)
2015/444 vom      13.   März 2015     über die   Sicherheitsvorschriften für den Schutz von  EU-
Verschlusssachen als herabgestuft angesehen.
 ---pagebreak---  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                                     COM(88 ) 159 τελικό
                                                     Βρυξέλλες , 18 Απριλίου 1988
                      ΣΥΣΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ
περί παροχής αδείας στην Επιτροπή για την έναρξη διαπραγματεύσεων με σκοπό
     τη σύναψη συμφωνίας μεταξύ της Ευρωπαϊκής Οικονομικής Κοινότητας
          και των Ηνωμένων Πολιτειών της Αμερικής για συνεργασία
                           στον Τομέα του Οίνου
                                             ? :
                                                         A
                       (υποβληθείσα από την Επιτροπή)
                                                 .m
                                   Sorti du Secrétariat
                                         Général
 ---pagebreak---                                - 2 -
                          Αιτιολογική έκθεση
Από τις αρχές της δεκαετίας του 1980, διαβουλεύσεις μεταξύ της Επιτροπής και
του κυβερνητικού οργανισμού των Ηνωμένων Πολιτειών της Αμερικής, που είναι
υπεύθυνος για τον έλεγχο και την εφαρμογή ορισμένων διατάξεων της Ομοσπονδια¬
κής Νομοθεσίας ( Γραφείο Οινοπνευματωδών Ποτών, Καπνού και Όπλων ) οδήγησαν σε
συνεργασία στον τομέα του οίνου . Το 1983, η Κοινότητα και οι ΗΠΑ συμμετείχαν
σε επιστημονικές συνεδριάσεις , και αυτή η συνεχιζόμενη συνεργασία συνέβαλε στη
διάδοση των τεχνικών γνώσεων σχετικά με τις οινολογικές διαδικασίες και ενεθάρ-
ρυνε τις ΗΠΑ να συμμετέχουν στις εργασίες του Διεθνούς Γραφείου Αμπέλου και
Οίνου ( ΔΓΟ ) το 1984 . Το Σεπτέμβριο 1984, το Γ0Κ0 προέβη στη δημοσίευση αναθεω¬
ρήσεων των κανόνων του, διαγράφοντας ένα μεγάλο αριθμό ουσιών, των οποίων η χρήση
ως τότε επιτρεπόταν για την παρασκευή οίνου και προέβη στην αναθεώρηση της ονο¬
ματολογίας ,που χρησιμοποιείται γί'α να γίνεται ευκολότερη η αναγνώριση . Το Νοέμ¬
βριο 1983, το Γ0Κ0 προέβη σε νομικές ενέργειες για να εξασφαλίσει ότι οι γεω¬
γραφικές ονομασίες που αναφέρονται σε κοινοτικές περιοχές αμπελο-καλλι έργειας
δεν χρησιμοποιούνται πλέον σαν γενικές ονομασίες εκτός εάν η χρήση αυτή είναι
παραδοσιακή . Αυτές οι ενέργειες συνεχίζονται . Από πλευράς της, η Κοινότητα προ-
έβλεψε ειδικές παρεκκλίσεις από τους κανονισμούς που διέπουν τις οινολογικές
διαδικασίες για τους οίνους που εισάγονται από τις ΗΠΑ . Αυτές οι προσωρινές
παρεκκλίσεις επιτρέπονται μέχρι τις 26 Ιουλίου 1988 .
Σε επιστολή της 13ης Φεβρουορίου 1986 , του . Γ0Κ0 προς την Επιτροπή, οι ΗΠΑ ζήτη¬
σαν , οι προσωρινές παρεκκλίσεις που προβλέπονται , είτε να παραχωρηθούν μονίμως
ή να επεκταθούν για μία πενταετή περίοδο, από τον Ιούλιο 1988 .
Λόγω των θετικών αποτελεσμάτων μιας περαιτέρω συνεργασίας μεταξύ της Κοινότητας
και των ΗΠΑ στον τομέα του οίνου , προτείνεται συμφωνία η οποία καλύπτει τους
εξής τομείς :
1 . Οινολογικές διαδικασίες
    Οι αναθεωρήσεις των διατάξεων στις Ηνωμένες Πολιτείες , περί της ονοματολογίας
    των οινολογικών διαδικασιών που προαναφέρθηκαν , αποδεικνύει επίσης την απα¬
    γόρευση ορισμένων από τις διαδικασίες αυτές και ευρύτερη ρύθμιση και έλεγχο
    στον τομέα αυτό . Οστόσο, εξακολουθούν να υπάρχουν ορισμένες από τις διαδι ¬
    κασίες αυτές οι οποίες εξακολουθούν να επιτρέπονται οτις Ηνωμένες Πολιτείες
    αλλά οι οποίες απαγορεύονται στην Κοινότητα .
    Μετά από εκτενείς συζητήσεις στα πλαίσια της ομάδας εργασίας για τον Οίνο
    του Συμβουλίου, η Επιτροπή συνιστά να γίνει δεκτή η παράταση των παρεκκλί ¬
    σεων που εζήτησαν οι ΗΠΑ .
2 . Έγγραφα εισαγωγής
    Σύμφωνα με την κοινοτική νομοθεσία, οι οίνοι των ΗΠΑ που ειοάγονται στην Κοι ¬
    νότητα συνοδεύονται από έγγραφα που πιστοποιούν την τήρηση των .διατάξεων της
    χώρας καταγωγής και παρέχουν ορισμένα λεπτομερή στοιχεία . Σύμφωνα με μία προ¬
    σωρινή διάταξη οι παραγωγοί που είναι εγκεκριμένοι   από τις αρχές των ΗΠΑ
    καταρτίζουν οι ίδιοι τα έγγραφα αυτά . Οι αμερικανικές αρχές ζήτησαν την πε¬
    ραιτέρω παράταση της προσωρινής αυτής διάταξης .
    Η Επιτροπή συνιστά να χορηγηθεί αυτή η παράταση στις ΗΠΑ .
 ---pagebreak---                                         - 3 -
5 . Προστασία των γεωγραφικών ονομασιών που χρησιμοποιούνται για
     το χαρακτηρισμό των οίνων
     Η Κοινότητα δίνει μεγάλη σημασία στην ελεγχόμενη και ρυθμιζόμενη βάσει δια¬
     τάξεων χρήση των γεωγραφικών ονομασιών για το χαρακτηρισμό των οίνων . Οι
     Ηνωμένες Πολιτείες άρχισαν να καθορίζουν τους οίνους τους με τη χρησιμοποίη¬
     ση γεωγραφικών ονομασιών * ωστόσο, για ορισμένους οίνους, που είναι γνωστοί
     στις ΗΠΑ ως " γενικοί ", εξακολουθούν να χρησιμοποιούνται όροι που εισήχθησαν
     στις ΗΠΑ όταν άρχισε η παραγωγή οίνου από ευρωπαίους μετοίκους .
     Είναι προς το συμφέρον της Κοινότητας να ελέγχει και να προστατεύει , εφόσον είναι
     δυνατόν, τους οίνους της που φέρνουν γεωγραφική ονομασία, όχι μόνο εντός
     της Κοινότητας, αλλά επίσης Και στις αγορές τρίτης χώρας . Οι ΗΠΑ αποτελούν
     τη μεγαλύτερη εξαγωγική αγορά της Κοινότητας και συγχρόνως ένα σημαντικό πα¬
     ραγωγό και εξαγωγέα . 0 έλεγχος και η προστασία ορισμένων κοινοτικών γεωγρα¬
     φικών ονομασιών στις ΗΠΑ, θα είχε άμεσα θετικά οικονομικά αποτελέσματα, μετά
     ξύ άλλων, να παρέχει πληροφορίες στον καταναλωτή ώστε να είναι σε θέση να
     διακρίνει, με μεγαλύτερη ακρίβεια, μεταξύ των προϊόντων και να ενισχύει την
     περαιτέρω προστασία των γεωγραφικών χαρακτηρισμών για τα επόμενα έτη .
     Η Επιτροπή θεωρεί ότι οι διαπραγματεύσεις πρέπει να αποβλέπουν σε συγκεκρι ¬
     μένες δεσμεύσει ς , που πρέπει να αναλάβουν οι ΗΠΑ ,όσον αφορά τον έλεγχο και
     την προστασία των γεωγραφικών ονομασιών/ που αναφέρονται σε κοινοτικές περιο¬
     χές αμπελο-καλλιέργειας .
6 . Κανόνες εναρμόνισης σχετικά με τη Σήμανση          των Οίνων
     Η συνεργασία μεταξύ των ΗΠΑ και της Κοινότητας, με σκοπό την εναρμόνιση των
     κανόνων σχετικά με τη σήμανση των οίνων , διευκολύνει το εμπόριο μεταξύ της
     Κοινότητας και των ΗΠΑ, εξασφαλίζει το γεγονός ότι οι καταναλωτές έχουν αντί
     κειμενικά, σαφή και συγκρίσιμα στοιχεία σχετικά με τον οίνο που αγοράζουν ,
     ελαχιστοποιεί ή αποκλείει τη σύγχυση μεταξύ των παραγωγών και αυτών που προ¬
     βαίνουν στη διανομή, η οποία οφείλεται στις διαφορετικές κανονιστικές διατά-
     ξε'ις και συντελεί στη μείωση των δαπανών διεθνούς εμπορίας που οφείλονται
     στην προετοιμασία ειδικών εττ ικετών και στη διατήρηση ξεχωριστών καταλόγων
     για τις εγχώριες και εξαγωγικές αγορές .
7 . Συνεργασία για την καταπολέμηση της Απάτης
     Η Επιτροπή υπέβαλε πρόταση στο Συμβούλιο σχετικά με τους κανόνες που αφορούν
     τους ελέγχους στον τομέα του οίνου ( 1 ). Για την καθιέρωση ενός τέτοιου συστή
     ματος , η Επιτροπή και το ΓΟΚΟ θα αρχίσουν διαβουλεύσε ις με σκοπό την περαι ¬
     τέρω συνεργασία για την πρόληψη της απάτης στον τομέα του οίνου .
Για αυτούς τους λόγους η Επιτροπή συνιστά να εγκρίνει το Συμβούλτο την Οδηγία,
σχέδιο της οποίας επισυνάπτεται στη συνέχεια .
( 1 ) ΕΕ αριθ . 0 24 , 29.1.88, σ . 8
 ---pagebreak---                               - 4 -
                           Σύσταση για
                        ΑΠΟΦΑΣΗ ΤΟΥ ΣΥΜΒΟΥΛΙΟΥ
                περί παροχής αδείας στην Επιτροπή για την
            έναρξη διαπραγματεύσεων με σκοπό τη σύναψη συμφωνίας
                μεταξύ της Ευρωπαϊκής Οικονομικής Κοινότητας
                  και των Ηνωμένων Πολιτειών της Αμερικής
                    για συνεργασία στον τομέα του Οίνου
ΤΟ ΣΥΜΒΟΥΛΙΟ ΤΟΝ ΕΥΡΩΠΑΪΚΩΝ ΚΟΙΝΟΤΗΤΩΝ,
' Εχοντας υπόψη :
τη Συνθήκη για την ίδρυση της Ευρωπαϊκής Οικονομικής Κοινότητας, και ιδίως
το άρθρο 113,
τη σύσταση της Επιτροπής ,
Εκτιμώντας :
ότι είναι προς το συμφέρον της Ευρωπαϊκής Οικονομικής Κοινότητας να προωθήσει
το εμπόριο οίνου μεταξύ της Κοινότητας και των ΗΠΑ, και να ενισχύσει την προ¬
στασία των κοινοτικών οίνων με γεωγραφική ονομασία " ότι είναι προς το συμφέρον
της Κοινότητας να ενισχυθεί η συνεργασία μεταξύ της Ευρωπαϊκής Κοινότητας και
των ΗΠΑ όοον αφορά την καταστολή της απάτης .
ΑΠΟΦΑΣΙΖΕΙ ΤΑ ΕΞΗΣ :
 ---pagebreak---                                       5
                         Άρθρο 1
Εγκρίνεται εκ μέρους της Επιτροπής ανάληψη διαπραγματεύσεων με τις Ηνωμένες
Πολιτείες της Αμερικής με σκοπό τη σύναψη συμφωνίας περί συνεργασίας στον
τομέα του Οίνου . Η Επιτροπή θα διεξάγει τις δ ι απραγματεύσε ι ς,μετά από δια-
βούλευση με την Ειδική Επ ι τροπή ,που προβλέπεται στο άρθρο 113 της Συνθήκης
και σύμψωνα με τις οδηγίες , που απαρ ι θμούντα ι στο Παράρτημα της παρούσας
Απόφασης .
                                  · ,
Βρυξέλλες ,
                                                              Γ i α το Συμβούλ ι ο
                                                                0 Πρόεδρος
 ---pagebreak---                       Οδηγίες περί Διαπραγματεύσεων
Οι διαπραγματεύσεις θα οδηγήσουν σε συμφωνία , σύμφωνα με την οποία :
1.   Οι Ηνωμένες Πολιτείες της Αμερικής αναλαμβάνουν τον έλεγχο και την
     προστασία ορισμένων γεωγραφικών ονομασιών που αναφέρονται σε κοινο¬
     τικές περιοχές αμπελο-καλλιέργειας .
2 .:  Η Ευρωπαϊκή Οικονομική Κοινότητα προβλέπει ορισμένες παρεκκλίσεις,
     για οίνους που προέρχονται από τις Ηνωμένες Πολιτείες και οι οποίοι
     εισάγονται στην Κοινότητα για απ' ευθείας ανθρώπινη κατανάλωση, από
     τους κανονισμούς που προβλέπουν τις οινολογικές διαδικασίες και προ¬
     βλέπει την παράταση της προσωρινής πρόβλεφης σχετικά με την κατάρτιση
     των εντύπων VI 1 , για μία περαιτέρω περίοδο .
3.   Οι Ηνωμένες Πολιτείες της Αμερικής και η Ευρωπαϊκή Οικονομική Κοινότητα
     αναλαμβάνουν να συνεργαστούν περαιτέρω για την εναρμόνιση των κανόνων
     που αφορούν τη σήμανση των οίνων και για την καταπολέμηση της απάτης
     στον τομέα του οίνου .
 ---pagebreak---                            FICHE D' IMPACT SUR LA COMPETITIVITE ET L' EMPLOI
    I . Quelle est la justification principale de la mesure ?
         lo promote trade in wine between the Community and US value of EC exports to US in 1986 :     896 Mio ECU
                                                                  value of US exports to EC in 1986 :     7 Mio ECU
  II  . Caractéristiques des entreprises concernées
          En parti culier : Wine producers, cooperatives and traders .
         - Y a – t – i l un grand nombre de PME ?         Yes .  Industry mixed including small and large
         - note - t - on des concentrations dans des régions
             - éligibles aux aides régionales des E.M. ? wine produced in ail Mediterranean countnes
             - eligibles au Feder ?                     + Luxemburg and Germany . Wine also traded from U.K.
III      Quelles sont les obligations imposées directement aux entreprises ?
          No specific obligations ^ The main aim of the mandate is to grant derogations from wine
          production processes^in the Community and to protect the geographic names of Community
          produce in the US .
 IV .   Quelles sont les obligations susceptibles d' être imposées indirectement
        aux entreprises via les autorités locales ?
                              Mot applicable
  V.    Y a - t - il des mesures spéciales pour les PME ?
        - Lesquelles ?
       The prospective harmonisation of rules on wine labelling between the Community and US will
       minimise or eliminate confusion among producers and distributors arising from differing regulatory
       provisions and help redupe coste , associated with special labelling and separate inventories for domes-
 VI .  Tiuel est Teff&t previsVbleT                     tic and export markets .
        - sur la compétitivité des entreprises ? Overhead costs associated with separate inventorie ;
                 or excessive paperwork will be reduced .   This will favour the smaller enterprises .
        - sur l' emploi ?          None
VII .  Les partenaires sociaux ont -ils été consultés ?
       - avis des partenaires sociaux
       The current and prospective agreement with the US was addressed in the framework of the Advisory
       Committee for Wine which include offical representatives of producers , cooperatives , traders and
       consumers . The primary concern is that maximum protection possible be granted to Community
       geographic ascriptions of wine in the US .


Σύσταση για απόφαση του Συμβουλίου για τη σύναψη της συμφωνίας με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Γερμανίας σχετικά με το εμπόριο στον τομέα του προβείου και αιγείου κρέατος


Σύσταση απόφασης του Συμβουλίου σχετικά με τη σύναψη ενός πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας μετά την προσχώρηση του Βασιλείου της Ισπανίας και της Πορτογαλικής Δημοκρατίας


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.5.2015
            COM(2015) 244 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            με την οποία διαπιστώνεται ότι δεν έχει αναληφθεί αποτελεσματική δράση από το Ηνωμένο Βασίλειο σε εφαρμογή της σύστασης του Συμβουλίου της 2ας Δεκεμβρίου 2009
            {SWD(2015) 112 final}

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               με την οποία διαπιστώνεται ότι δεν έχει αναληφθεί αποτελεσματική δράση από το Ηνωμένο Βασίλειο σε εφαρμογή της σύστασης του Συμβουλίου της 2ας Δεκεμβρίου 2009

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος 8,

               Έχοντας υπόψη τη σύσταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σύμφωνα με το άρθρο 126 της Συνθήκης για τη λειτουργία της Ευρωπαϊκής Ένωσης (ΣΛΕΕ), τα κράτη μέλη αποφεύγουν τα υπερβολικά δημοσιονομικά ελλείμματα.

               (2)Βάσει της παραγράφου 4 του πρωτοκόλλου (αριθ. 15) για ορισμένες διατάξεις που αφορούν το Ηνωμένο Βασίλειο της Μεγάλης Βρετανίας και της Βόρειας Ιρλανδίας, η υποχρέωση που υφίσταται βάσει του άρθρου 126 παράγραφος 1 της ΣΛΕΕ, περί αποφυγής των υπερβολικών δημοσιονομικών ελλειμμάτων, δεν ισχύει για το Ηνωμένο Βασίλειο παρά μόνον εφόσον υιοθετήσει το ευρώ. Η παράγραφος 5 του πρωτοκόλλου προβλέπει ότι το Ηνωμένο Βασίλειο προσπαθεί να αποφεύγει τα υπερβολικά δημοσιονομικά ελλείμματα.

               (3)Το Σύμφωνο Σταθερότητας και Ανάπτυξης βασίζεται στον στόχο της υγιούς δημοσιονομικής κατάστασης, ως μέσο ενίσχυσης των συνθηκών για σταθερότητα τιμών και ισχυρή διατηρήσιμη ανάπτυξη, που ευνοούν τη δημιουργία απασχόλησης. Το Σύμφωνο Σταθερότητας και Ανάπτυξης περιλαμβάνει τον κανονισμό (EΚ) αριθ. 1467/97 του Συμβουλίου για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος
                  1
               , που εκδόθηκε προκειμένου να προωθηθεί η ταχεία διόρθωση των υπερβολικών δημοσιονομικών ελλειμμάτων.

               (4)Στις 8 Ιουλίου 2008 το Συμβούλιο αποφάσισε, σύμφωνα με το άρθρο 104 παράγραφος 6 της Συνθήκης για την ίδρυση της Ευρωπαϊκής Κοινότητας (ΣΕΚ), ότι στο Ηνωμένο Βασίλειο υπήρχε υπερβολικό έλλειμμα και εξέδωσε συστάσεις σύμφωνα με τις οποίες η χώρα θα έπρεπε να καταβάλει κάθε δυνατή προσπάθεια για τη διόρθωση του υπερβολικού ελλείμματος το αργότερο έως το οικονομικό έτος 2009-10, σύμφωνα με το άρθρο 104 παράγραφος 7 της ΣΕΚ και το άρθρο 3 του κανονισμού (EΚ) αριθ. 1467/97 του Συμβουλίου. Το Συμβούλιο όρισε επίσης την 8η Ιανουαρίου 2009 ως προθεσμία για την ανάληψη αποτελεσματικής δράσης
                  2
               .

               (5)Σύμφωνα με τις διατάξεις του άρθρου 104 παράγραφος 8 της ΣΕΚ, το Συμβούλιο αποφάσισε στις 27 Απριλίου 2009 ότι το Ηνωμένο Βασίλειο δεν είχε αναλάβει αποτελεσματική δράση σε εφαρμογή της σύστασης που εξέδωσε στις 8 Ιουλίου 2008.

               (6)Αναγνωρίζοντας, στη σύσταση που εξέδωσε στις 2 Δεκεμβρίου 2009, ότι η δημοσιονομική κατάσταση του Ηνωμένου Βασιλείου το οικονομικό έτος 2009-10 προέκυψε αφενός από την εφαρμογή μέτρων που αντιστοιχούσαν σε περίπου 1½% του ΑΕΠ, τα οποία αποτελούσαν ενδεδειγμένη απόκριση στο Ευρωπαϊκό Σχέδιο Ανάκαμψης της Οικονομίας και, αφετέρου, από την ελεύθερη λειτουργία των αυτόματων σταθεροποιητών, το Συμβούλιο απηύθυνε αναθεωρημένες συστάσεις προς το ΗΒ, δυνάμει του άρθρου 126 παράγραφος 7 της ΣΛΕΕ, και κάλεσε το ΗΒ να θέσει τέλος στην κατάσταση υπερβολικού ελλείμματος έως το 2014-15. Συγκεκριμένα, προκειμένου να μειωθεί το έλλειμμα της γενικής κυβέρνησης σε επίπεδο κάτω από το 3% του ΑΕΠ κατά τρόπο αξιόπιστο και διατηρήσιμο, είχε γίνει η ακόλουθη σύσταση στο Ηνωμένο Βασίλειο: α) να εφαρμόσει τα δημοσιονομικά μέτρα το 2009/-10 όπως προέβλεπε ο προϋπολογισμός του 2009, αποφεύγοντας τη λήψη περαιτέρω μέτρων που θα συνέβαλλαν στην επιδείνωση των δημόσιων οικονομικών, και να αρχίσει την εξυγίανση το 2010-11 προκειμένου να μειωθεί το έλλειμμα σε επίπεδο κάτω από την τιμή αναφοράς μέχρι το 2014/-15, β) να εξασφαλίσει μέση ετήσια δημοσιονομική προσπάθεια της τάξης του 1¾% του ΑΕΠ για το διάστημα μεταξύ 2010-11 και 2014-15, η οποία θα συνέβαλε επίσης στην επαναφορά του δείκτη του ακαθάριστου δημόσιου χρέους σε καθοδική τροχιά που να προσεγγίζει την τιμή αναφοράς με ικανοποιητικό ρυθμό, αποκαθιστώντας ένα ικανοποιητικό επίπεδο πρωτογενούς πλεονάσματος, γ) επιπλέον, να καθορίσει τα πρόσθετα μέτρα που απαιτούνταν για την επίτευξη της διόρθωσης του υπερβολικού ελλείμματος μέχρι το 2014-15, εφόσον το επέτρεπαν οι κυκλικές συνθήκες, και να επιταχύνει τη μείωση του ελλείμματος σε περίπτωση που οι οικονομικές ή οι δημοσιονομικές συνθήκες αποδεικνύονταν καλύτερες από τις αναμενόμενες. Το Συμβούλιο όρισε στις συστάσεις του προθεσμία έως τις 2 Ιουνίου 2010 για την ανάληψη αποτελεσματικής δράσης, σύμφωνα με τις διατάξεις του άρθρου 3 παράγραφος 4 του κανονισμού (ΕΚ) αριθ. 1467/97.

               (7)Στις 6 Ιουλίου 2010, η Επιτροπή κατέληξε στο συμπέρασμα ότι, με βάση τις εαρινές προβλέψεις της Επιτροπής του 2010, το Ηνωμένο Βασίλειο είχε αναλάβει αποτελεσματική δράση, συμμορφούμενο με τη σύσταση του Συμβουλίου της 2ας Δεκεμβρίου 2009, και έκρινε ότι, τη συγκεκριμένη χρονική στιγμή, δεν ήταν αναγκαία καμία περαιτέρω ενέργεια στο πλαίσιο της διαδικασίας υπερβολικού ελλείμματος.

               (8)Από νέα αξιολόγηση της δράσης την οποία ανέλαβε το Ηνωμένο Βασίλειο για τη διόρθωση του υπερβολικού ελλείμματος μέχρι το 2014-15 κατ’ εφαρμογή της σύστασης που είχε εκδώσει το Συμβούλιο δυνάμει του άρθρου 126 παράγραφος 7 της ΣΛΕΕ, συνάγονται τα ακόλουθα συμπεράσματα:

               –Στο Ηνωμένο Βασίλειο σημειώθηκε σημαντική μείωση του ρυθμού αύξησης του πραγματικού ΑΕΠ, εξαιτίας της παγκόσμιας οικονομικής και χρηματοπιστωτικής κρίσης του 2008-09, η οποία επηρέασε και τα δημόσια οικονομικά. Το έλλειμμα της γενικής κυβέρνησης εκτινάχθηκε στο 10,9% του ΑΕΠ κατά την περίοδο 2009-10. Τούτο οφείλεται κυρίως στη μείωση των εσόδων και στην αύξηση των δαπανών κοινωνικής ασφάλισης λόγω της συρρίκνωσης της οικονομικής δραστηριότητας, και στα μέτρα παροχής κινήτρων που εξήγγειλε η κυβέρνηση για την περίοδο 2009-10. Με το σχέδιο εξυγίανσης που εφαρμόστηκε, το οποίο εστίαζε κυρίως στις περικοπές των δαπανών, το έλλειμμα τέθηκε σε πτωτική τροχιά.

               –Το 2010-11, το δημοσιονομικό έλλειμμα αν ερχόταν σε 9,1% του ΑΕΠ. Τα μέτρα που εφαρμόστηκαν κατά το εν λόγω έτος είχαν προβλεφθεί στην προκαταρκτική έκθεση για τον προϋπολογισμό του 2009 η οποία δημοσιοποιήθηκε τον Δεκέμβριο, στον προϋπολογισμό του Μαρτίου και σ’ ένα δεύτερο έκτακτο προϋπολογισμό τον Ιούνιο, μετά τις γενικές εκλογές. Τον Οκτώβριο του 2010 δημοσιεύθηκε επίσης επισκόπηση των δαπανών. Συνολικά, τα μέτρα ήταν γενικά οπισθοβαρή και εστίαζαν περισσότερο σε περικοπές των δαπανών παρά σε αυξήσεις των φόρων. Κατά την περίοδο μέχρι το 2014-15, οι προϋπολογισμοί του Μαρτίου, οι εκθέσεις του φθινοπώρου (Autumn Statements) και η ετήσια εξέταση των δαπανών (Spending Round) δεν μετέβαλαν σε μεγάλο βαθμό τα αρχικά σχέδια εξυγίανσης. Το πρόγραμμα, η εφαρμογή του οποίου διήρκεσε πέντε χρόνια, εστίαζε σε σημαντικές περικοπές των δαπανών των υπουργείων, καθώς και σε πάγωμα των μισθών και περικοπές των κοινωνικών δαπανών. Σε γενικές γραμμές, τα κυριότερα από τα φορολογικά μέτρα που εξαγγέλθηκαν ήταν η αύξηση του κανονικού συντελεστή ΦΠΑ, η καθιέρωση και αύξηση του φόρου χρηματοπιστωτικών ιδρυμάτων, η αύξηση των εισφορών κοινωνικής ασφάλισης, η μείωση του φορολογικού συντελεστή για τις επιχειρήσεις, η αύξηση του αφορολόγητου ορίου εισοδήματος φυσικών προσώπων, η μείωση των δασμολογικών συντελεστών και μέτρα για την αντιμετώπιση της φοροαποφυγής. Από το 2012-13, τα στοιχεία για το έλλειμμα βελτιώνουν επίσης οι μεταβιβάσεις μερισμάτων από την Τράπεζα της Αγγλίας, μέσω της διευκόλυνσης για την αγορά περιουσιακών στοιχείων (Asset Purchase Facility). Ως αποτέλεσμα της εφαρμογής των σχεδίων εξυγίανσης, το ονομαστικό έλλειμμα μειώθηκε στο 7,7% του ΑΕΠ το οικονομικό έτος 2011-12, στο 7,6% του ΑΕΠ το 2012-13, στο 5,9% του ΑΕΠ το 2013-14 και στο 5,2% του ΑΕΠ το 2014-15. Το διαρθρωτικό έλλειμμα ανήλθε στο 7,0% του ΑΕΠ το 2010-11, στο 5,9% του ΑΕΠ το 2011-12 και το 2012-13, στο 4,6% του ΑΕΠ το 2013-14 και στο 4,7% του ΑΕΠ το 2014-15.

               –Η μέση διαρθρωτική προσπάθεια ανήλθε σε 0,7% του ΑΕΠ στο διάστημα μεταξύ 2010-11 και 2014-15. Εάν προσαρμοστεί για να ληφθούν υπόψη οι επιπτώσεις των αναθεωρήσεων της δυνητικής αύξησης της παραγωγής μεταξύ της τρέχουσας πρόβλεψης και εκείνης στην οποία είχαν βασιστεί οι συστάσεις του Συμβουλίου της 2ας Δεκεμβρίου 2009, καθώς και οι επιπτώσεις της εξέλιξης των εσόδων σε σύγκριση με τις τυπικές ελαστικότητες ως προς την αύξηση του ΑΕΠ, η μέση ετήσια προσαρμοσμένη διαρθρωτική προσπάθεια για την περίοδο εκτιμάται σε 1,1% του ΑΕΠ, δηλαδή κάτω απ την ύψους 1¾%μέση ετήσια δημοσιονομική προσπάθεια που είχε συστήσει το Συμβούλιο.

               –Το εκτιμώμενο σωρευτικό μέγεθος των μέτρων εξυγίανσης διακριτικής ευχέρειας που καθορίστηκαν στην προκαταρκτική έκθεση για τον προϋπολογισμό του 2009 και στην έκθεση του φθινοπώρου 2014 ανέρχεται σε περίπου 3,5% του ΑΕΠ κατά την περίοδο από το οικονομικό έτος 2010-11 έως το οικονομικό έτος 2014-15.

               –Το ακαθάριστο χρέος γενικής κυβέρνησης συνέχισε να αυξάνεται κατά την περίοδο της ΔΥΕ φθάνοντας στο 88,4% του ΑΕΠ το 2014-15. Αυτή η επιδείνωση του ποσοστού του χρέους οφειλόταν κυρίως στο ονομαστικό έλλειμμα αλλά και σε παρεμβάσεις στον χρηματοπιστωτικό τομέα.

               (9)Αυτό οδηγεί στο συμπέρασμα ότι, παρά την κατάρτιση και εφαρμογή προγράμματος δημοσιονομικής εξυγίανσης, το Ηνωμένο Βασίλειο δεν κατάφερε να διορθώσει το υπερβολικό του έλλειμμα μέχρι το έτος 2014-15. Επιπλέον, το Ηνωμένο Βασίλειο δεν συμμορφώθηκε με τη μέση δημοσιονομική προσπάθεια ύψους 1¾% που συνέστησε το Συμβούλιο στις 2 Δεκεμβρίου 2009. Συνολικά, η ανταπόκριση του Ηνωμένου Βασιλείου στη σύσταση που είχε διατυπώσει το Συμβούλιο σύμφωνα με το άρθρο 126 παράγραφος 7 της ΣΛΕΕ, στις 2 Δεκεμβρίου 2009, δεν ήταν ικανοποιητική,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το Ηνωμένο Βασίλειο δεν έχει λάβει αποτελεσματικά μέτρα σε εφαρμογή της σύστασης του Συμβουλίου, της 2ας Δεκεμβρίου 2009, βάσει του άρθρου 126 παράγραφος 7 της ΣΛΕΕ.

               Άρθρο 2

               Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 6.

                     (2)
                  Όλα τα έγγραφα που αφορούν τη διαδικασία υπερβολικού ελλείμματος του Ηνωμένου Βασιλείου είναι διαθέσιμα στη διεύθυνση:

                     http://ec.europa.eu/economy_finance/economic_governance/sgp/deficit/countries/uk_en.htm


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.7.2016
            COM(2016) 520 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            με την οποία ειδοποιείται η Πορτογαλία να λάβει μέτρα για τη μείωση του ελλείμματος η οποία κρίνεται αναγκαία προκειμένου να αντιμετωπιστεί η κατάσταση υπερβολικού ελλείμματος
            {SWD(2016) 264 final}

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               με την οποία ειδοποιείται η Πορτογαλία να λάβει μέτρα για τη μείωση του ελλείμματος η οποία κρίνεται αναγκαία προκειμένου να αντιμετωπιστεί η κατάσταση υπερβολικού ελλείμματος

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος 9,

               Έχοντας υπόψη τη σύσταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σύμφωνα με το άρθρο 126 της Συνθήκης για τη λειτουργία της Ευρωπαϊκής Ένωσης, τα κράτη μέλη αποφεύγουν τα υπερβολικά δημοσιονομικά ελλείμματα.

               (2)Το Σύμφωνο Σταθερότητας και Ανάπτυξης βασίζεται στον στόχο της υγιούς δημοσιονομικής κατάστασης ως μέσου ενίσχυσης των συνθηκών για σταθερότητα τιμών και ισχυρή βιώσιμη ανάπτυξη, ικανή να συμβάλει στη δημιουργία θέσεων απασχόλησης. Το Σύμφωνο Σταθερότητας και Ανάπτυξης περιλαμβάνει τον κανονισμό (EΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος
                  1
               , που εκδόθηκε προκειμένου να προωθηθεί η ταχεία διόρθωση των υπερβολικών δημοσιονομικών ελλειμμάτων.

               (3)Στις 2 Δεκεμβρίου 2009, το Συμβούλιο αποφάσισε, σύμφωνα με το άρθρο 104 παράγραφος 6 της Συνθήκης για την ίδρυση της Ευρωπαϊκής Κοινότητας (ΣΕΚ), ότι υφίστατο υπερβολικό έλλειμμα στην Πορτογαλία και εξέδωσε σύσταση για την διόρθωσή του, το αργότερο μέχρι το 2013, σύμφωνα με το άρθρο 104 παράγραφος 7 της ΣΕΚ και το άρθρο 3 του κανονισμού (ΕΚ) αριθ. 1467/97 του Συμβουλίου. Μετά το αίτημα των πορτογαλικών αρχών για χρηματοδοτική ενίσχυση από την Ευρωπαϊκή Ένωση, τα κράτη μέλη που έχουν ως νόμισμα το ευρώ και το Διεθνές Νομισματικό Ταμείο (ΔΝΤ), το Συμβούλιο χορήγησε χρηματοδοτική ενίσχυση στην Πορτογαλία
                  2
               . Το Μνημόνιο Συνεννόησης για τους ειδικούς όρους της οικονομικής πολιτικής («Μνημόνιο Συνεννόησης») μεταξύ της Επιτροπής και των πορτογαλικών αρχών υπεγράφη στις 17 Μαΐου 2011. Έκτοτε, το Συμβούλιο απηύθυνε δύο νέες συστάσεις προς την Πορτογαλία (στις 9 Οκτωβρίου 2012 και στις 21 Ιουνίου 2013) με βάση το άρθρο 126 παράγραφος 7 της Συνθήκης για τη λειτουργία της Ευρωπαϊκής Ένωσης, με τις οποίες παρατάθηκε η προθεσμία για τη διόρθωση του υπερβολικού ελλείμματος μέχρι το 2014 και το 2015 αντίστοιχα. Σε αμφότερες τις συστάσεις, το Συμβούλιο έκρινε ότι η Πορτογαλία είχε λάβει μεν αποτελεσματικά μέτρα, αλλά ότι επήλθαν απρόβλεπτα αντίξοα οικονομικά γεγονότα με μείζονες αρνητικές επιπτώσεις για τα δημόσια οικονομικά
                  3
               .

               (4)Σύμφωνα με τις διατάξεις του άρθρου 126 παράγραφος 8 της Συνθήκης, το Συμβούλιο αποφάσισε, στις 12 Ιουλίου 2016, ότι η Πορτογαλία δεν έλαβε αποτελεσματικά μέτρα σύμφωνα με τη σύσταση του Συμβουλίου της 21ης Ιουνίου 2013.

               (5)Αν από τα πραγματικά στοιχεία, δυνάμει του κανονισμού (ΕΚ) αριθ. 479/2009, προκύπτει ότι το συμμετέχον κράτος μέλος δεν έχει διορθώσει το υπερβολικό έλλειμμα εντός των χρονικών ορίων που ορίζονται σε σύσταση που έχει εκδοθεί βάσει του άρθρου 126 παράγραφος 7 της Συνθήκης, το Συμβούλιο πρέπει να λάβει αμέσως απόφαση δυνάμει του άρθρου 126 παράγραφος 9 της Συνθήκης.

               (6)Οι εαρινές προβλέψεις της Επιτροπής του 2016 προβλέπουν συγκρατημένη ανάκαμψη της πορτογαλικής οικονομίας. Το 2016, προβλέπεται αύξηση του πραγματικού ΑΕΠ κατά 1,5%, όπως και το 2015, που βασίζεται κυρίως στην εγχώρια ζήτηση, σε ένα πλαίσιο μεγάλων ακόμη μακροοικονομικών ανισορροπιών. Το 2016 αναμένεται επιβράδυνση της ιδιωτικής κατανάλωσης λόγω της αύξησης των έμμεσων φόρων και της ελαφράς αύξησης των τιμών της ενέργειας. Η ισχυρή ανάκαμψη της κατανάλωσης διαρκών αγαθών κατά το πρώτο εξάμηνο του 2015 δεν προβλέπεται να διατηρηθεί μεσοπρόθεσμα δεδομένου ότι τα ακόμα υψηλά επίπεδα ανεργίας και χρέους αναμένεται να διατηρήσουν τις ανοδικές πιέσεις στην αποταμίευση των νοικοκυριών. Οι επιχειρηματικές επενδύσεις επιβραδύνθηκαν ήδη σημαντικά κατά το δεύτερο εξάμηνο του 2015 και δεν αναμένεται να σημειώσουν εκ νέου τους προηγούμενους αυξητικούς ρυθμούς σύντομα, παρά το σχετικά υψηλό ποσοστό χρησιμοποίησης της παραγωγικής ικανότητας. Οι συνολικές επενδύσεις αναμένεται να ενταθούν κάπως το 2017, με τη στήριξη των διαρθρωτικών ταμείων της ΕΕ και χάρη στη βελτίωση των όρων χρηματοδότησης. Οι εξαγωγές προβλέπεται να αυξηθούν σύμφωνα με την εξωτερική ζήτηση, αλλά οι εισαγωγές αναμένεται ότι θα συνεχίσουν να υπερβαίνουν τις εξαγωγές. Ως εκ τούτου, η συμβολή του εμπορικού ισοζυγίου στην αύξηση του ΑΕΠ αναμένεται να παραμείνει ελαφρώς αρνητική, αν και σημαντικά λιγότερο από ό, τι το 2015. Ο πληθωρισμός βάσει του ΕνΔΤΚ προβλέπεται ότι θα αυξηθεί σε 0,7 % το 2016, εξαιτίας κυρίως της αύξησης των έμμεσων φόρων. Μολονότι οι κίνδυνοι αρνητικών αποκλίσεων όσον αφορά τις προοπτικές έχουν αυξηθεί μετά τη δημοσίευση των εαρινών προβλέψεων, τα δεδομένα για το πρώτο τρίμηνο του 2016 και τα προκαταρκτικά στοιχεία για το δεύτερο τρίμηνο επιβεβαιώνουν συνολικά την εικόνα των προβλέψεων για το υπόλοιπο του έτους.

               (7)Σύμφωνα με τις εαρινές προβλέψεις της Επιτροπής για το 2016, το έλλειμμα της γενικής κυβέρνησης αναμένεται να μειωθεί στο 2,7% του ΑΕΠ το 2016. Ο προϋπολογισμός του 2016, ο οποίος άρχισε να ισχύει στις 31 Μαρτίου 2016, θέτει ως στόχο έλλειμμα ίσο με το 2,2% του ΑΕΠ, που επιβεβαιώθηκε στο πρόγραμμα σταθερότητας του 2016. Η διαφορά μεταξύ του στόχου της κυβέρνησης και των προβλέψεων της Επιτροπής οφείλεται στο λιγότερο αισιόδοξο μακροοικονομικό σενάριο της Επιτροπής, που συνεπάγεται χαμηλότερα φορολογικά έσοδα και αύξηση των κοινωνικών δαπανών, καθώς και στη συντηρητικότερη εκτίμηση της Επιτροπής όσον αφορά την απόδοση ορισμένων μέτρων εξυγίανσης, ιδίως όσον αφορά την προβλεπόμενη εξοικονόμηση στην ενδιάμεση κατανάλωση και άλλες τρέχουσες δαπάνες. Σύμφωνα με τις εαρινές προβλέψεις της Επιτροπής του 2016, αναμένεται περαιτέρω μείωση του ελλείμματος της γενικής κυβέρνησης στο 2,3% του ΑΕΠ το 2017. Η προβλεπόμενη βελτίωση συνδέεται σε μεγάλο βαθμό με έκτακτη πράξη βελτίωσης του ελλείμματος που συνδέεται με την αναμενόμενη ανάκτηση της τραπεζικής εγγύησης της Banco Privado Português (BPP) ύψους περίπου ¼% του ΑΕΠ. Προσαρμοσμένο για αυτήν την εφάπαξ δημοσιονομική επίπτωση, το έλλειμμα προβλέπεται ότι θα ανέλθει στο 2,6% του ΑΕΠ το 2017. Με βάση την αξιολόγηση της Επιτροπής για την απόδοση των μέτρων που αναφέρονται στον προϋπολογισμό του 2016 και στο Πρόγραμμα Σταθερότητας του 2016, σύμφωνα με τις εαρινές προβλέψεις της Επιτροπής του 2016, αναμένεται επιδείνωση του διαρθρωτικού ελλείμματος κατά ¼% του ΑΕΠ ετησίως το 2016 και το 2017.

               (8)Ο λόγος του ακαθάριστου χρέους της γενικής κυβέρνησης προς το ΑΕΠ σταθεροποιήθηκε σε γενικές γραμμές το διάστημα 2013-2015, φθάνοντας σε 129,2% το 2013, 130,2% το 2014 και 129,0% το 2015. Λαμβάνοντας υπόψη τις σημαντικές προσαρμογές αποθεμάτων-ροών το 2016 για τη μείωση του χρέους και τα συνεχιζόμενα πρωτογενή πλεονάσματα, οι εαρινές προβλέψεις της Επιτροπής του 2016 εμφανίζουν μείωση του δείκτη χρέους στο 126% του ΑΕΠ το 2016 και εν συνεχεία στο 124,5% του ΑΕΠ το 2017. Η Πορτογαλία δεν φαίνεται να αντιμετωπίζει σοβαρό κίνδυνο δημοσιονομικών εντάσεων βραχυπρόθεσμα, ενώ δεν αποκλείονται ωστόσο βραχυπρόθεσμες προκλήσεις (που απορρέουν από το ακαθάριστο και το καθαρό δημόσιο χρέος, τις ακαθάριστες χρηματοδοτικές ανάγκες, την καθαρή διεθνή επενδυτική θέση, καθώς και το επίπεδο και τις μεταβολές του ποσοστού των μη εξυπηρετούμενων δανείων ή των γενικών κεφαλαιακών αναγκών του τραπεζικού συστήματος). Ωστόσο, μεσοπρόθεσμα, μπορεί να υπάρξουν σημαντικοί κίνδυνοι λόγω του υψηλού χρέους και της μεγάλης ευαισθησίας του δείκτη χρέους σε πιθανές αυξήσεις επιτοκίων και διαταραχές λόγω αρνητικού ονομαστικού ρυθμού ανάπτυξης. Μακροπρόθεσμα, με την προϋπόθεση ότι εξακολουθούν να διατηρούνται επαρκή διαρθρωτικά πρωτογενή ισοζύγια, οι κίνδυνοι βιωσιμότητας φαίνονται χαμηλοί λόγω των συνταξιοδοτικών μεταρρυθμίσεων που υλοποιήθηκαν στο παρελθόν
                  4
               .

               (9)Με βάση τα μέτρα δημοσιονομικής πολιτικής που λαμβάνονται στον προϋπολογισμό του 2016, το έλλειμμα της γενικής κυβέρνησης θα είναι μικρότερο του 3% του ΑΕΠ το 2016. Ωστόσο, σύμφωνα με τις εαρινές προβλέψεις της Επιτροπής για το 2016, είναι περιορισμένο το περιθώριο ασφαλείας για να μην υπερβεί το έλλειμμα την τιμή αναφοράς που ορίζει η Συνθήκη. Σε ένα πλαίσιο μεγάλης αβεβαιότητας όσον αφορά τις οικονομικές και δημοσιονομικές εξελίξεις, οι δημοσιονομικοί στόχοι που προτείνονται για το έτος διόρθωσης θα πρέπει να καθορίζονται σε επίπεδο ελαφρώς χαμηλότερο από την τιμή αναφοράς της Συνθήκης του 3% του ΑΕΠ, ώστε να διασφαλιστεί η βιώσιμη διόρθωση της κατάστασης υπερβολικού ελλείμματος εντός της ταχθείσας προθεσμίας.

               (10)Σύμφωνα με το άρθρο 5 του κανονισμού (ΕΚ) αριθ. 1467/97, στην απόφαση του Συμβουλίου σχετικά με την ειδοποίηση για τη λήψη μέτρων μείωσης του ελλείμματος σύμφωνα με το άρθρο 126 παράγραφος 9 της Συνθήκης, το Συμβούλιο καλεί το κράτος μέλος να επιτύχει ετήσιους δημοσιονομικούς στόχους οι οποίοι, με βάση τις προβλέψεις στις οποίες στηρίζεται η ειδοποίηση, συνάδουν με ελάχιστη ετήσια βελτίωση ύψους τουλάχιστον 0,5% του ΑΕΠ ως ενδεικτικό ποσοστό, του κυκλικά προσαρμοσμένου ισοζυγίου του, μη συνυπολογιζομένων έκτακτων και άλλων προσωρινών μέτρων. Δεδομένου ότι η παρούσα απόφαση του Συμβουλίου σχετικά με ειδοποίηση εκδίδεται κατά το δεύτερο εξάμηνο του έτους, και λαμβάνοντας υπόψη τις τρέχουσες εκτιμήσεις των εαρινών προβλέψεων της Επιτροπής, θα ήταν δικαιολογημένο για το 2016 ένα αμετάβλητο διαρθρωτικό ισοζύγιο προκειμένου να υπάρξει επαρκές περιθώριο ασφαλείας προς μια μόνιμη διόρθωση υπερβολικού ελλείμματος.

               (11)Ως εκ τούτου, μια αξιόπιστη και βιώσιμη πορεία προσαρμογής θα απαιτούσε από την Πορτογαλία να επιτύχει έλλειμμα γενικής κυβέρνησης ύψους 2,5% του ΑΕΠ το 2016, γεγονός που συνάδει με αμετάβλητο διαρθρωτικό ισοζύγιο σε σχέση με το 2015. Οι δημοσιονομικοί αυτοί στόχοι λαμβάνουν υπόψη την ανάγκη αντιστάθμισης των δευτερογενών επιπτώσεων της δημοσιονομικής εξυγίανσης στα δημόσια οικονομικά, μέσω των επιπτώσεών της στην ευρύτερη οικονομία.

               (12)Ο στόχος για το έλλειμμα που συνεπάγεται η προτεινόμενη πορεία προσαρμογής δεν συνυπολογίζει την ενδεχόμενη άμεση δημοσιονομική επίπτωση των δυνητικών μέτρων στήριξης των τραπεζών το δεύτερο εξάμηνο του 2016. Αυτό οφείλεται στο γεγονός ότι υπάρχει μεγάλη αβεβαιότητα όσον αφορά την αποτελεσματική εφαρμογή και στατιστική καταγραφή των μέτρων αυτών και, ως εκ τούτου, τις πιθανές επιπτώσεις τους στο έλλειμμα και το χρέος. Τυχόν μέτρα στήριξης του τραπεζικού τομέα θα πρέπει να αποσκοπούν στον περιορισμό του δημοσιονομικού αντίκτυπου στο ελάχιστο δυνατό για να διασφαλιστεί η βιωσιμότητα του χρέους.

               (13)Για την επίτευξη των δημοσιονομικών στόχων που συνεπάγεται η προτεινόμενη πορεία προσαρμογής, κρίνεται απαραίτητο να εφαρμοστούν πρόσθετα μέτρα εξυγίανσης με εκτιμώμενο αντίκτυπο 0,25% του ΑΕΠ το 2016, ενόψει επίσης της διαρθρωτικής επιδείνωσης που προσδιορίστηκε στις εαρινές προβλέψεις της Επιτροπής του 2016. Ειδικότερα, η Πορτογαλία εφαρμόζει τα μέτρα που περιλαμβάνονται στον προϋπολογισμό του 2016, καθώς και τον μηχανισμό ελέγχου των δαπανών στην προμήθεια αγαθών και υπηρεσιών, που υπογραμμίζεται επί του παρόντος στο Πρόγραμμα Σταθερότητας του 2016. Ο εν λόγω περιορισμός δαπανών θα πρέπει να συμπληρωθεί με άλλα μέτρα διαρθρωτικού χαρακτήρα που θα μπορούσαν να επικεντρωθούν στο σκέλος των εσόδων με σκοπό την αύξηση της απόδοσης της έμμεσης φορολογίας με τη διεύρυνση της φορολογικής βάσης και τη μείωση των φορολογικών δαπανών. Ένας τρόπος για να επιτευχθεί αυτό θα μπορούσε να είναι η προσαρμογή της ακόμη ευρείας χρήσης μειωμένων συντελεστών ΦΠΑ.

               (14)Επιπλέον, η Πορτογαλία θα πρέπει να εντείνει τις διαρθρωτικές μεταρρυθμίσεις για την ενίσχυση της ανταγωνιστικότητας και της μακροπρόθεσμης βιώσιμης ανάπτυξης, σύμφωνα με τις συστάσεις που απηύθυνε το Συμβούλιο στην Πορτογαλία στο πλαίσιο του Ευρωπαϊκού Εξαμήνου, και ιδίως τις συστάσεις που συνδέονται με τη διόρθωση των υπερβολικών μακροοικονομικών ανισορροπιών. Συγκεκριμένα, χρειάζονται περαιτέρω δημοσιονομικά-διαρθρωτικά μέτρα για να ενισχυθεί η ανθεκτικότητα των δημοσίων οικονομικών της Πορτογαλίας. Η έγκαιρη και πιστή εφαρμογή του αναθεωρημένου νόμου - πλαισίου για τον προϋπολογισμό και ο νόμος για τον έλεγχο των αναλήψεων υποχρεώσεων, καθώς και οι περαιτέρω βελτιώσεις στην είσπραξη των εσόδων και στον έλεγχο των δαπανών μπορούν να συμβάλουν σημαντικά στην επίτευξη και διατήρηση μιας υγιούς δημοσιονομικής θέσης. Η Πορτογαλία θα πρέπει να υποβάλει σαφές χρονοδιάγραμμα και να εφαρμόσει μέτρα για την πλήρη τακτοποίηση των καθυστερούμενων οφειλών και τη βελτίωση της αποτελεσματικότητας του συστήματος υγειονομικής περίθαλψης, να μειώσει την εξάρτηση του συνταξιοδοτικού συστήματος από τις μεταφορές πιστώσεων του προϋπολογισμού και να διασφαλίσει την εξοικονόμηση δημοσιονομικών πόρων κατά την αναδιάρθρωση των κρατικών επιχειρήσεων.

               (15)Σύμφωνα με το άρθρο 126 παράγραφος 9 της Συνθήκης, το Συμβούλιο μπορεί, στο πλαίσιο της απόφασης σχετικά με ειδοποίηση βάσει του εν λόγω άρθρου, να ζητήσει από το οικείο κράτος μέλος να υποβάλλει εκθέσεις σχετικά με τις προσπάθειες προσαρμογής σύμφωνα με προκαθορισμένο χρονοδιάγραμμα. Σύμφωνα με το άρθρο 5 παράγραφος 1α του κανονισμού (ΕΚ) αριθ. 1467/97, στην έκθεση των κρατών μελών πρέπει να αναφέρονται οι στόχοι για τις δημόσιες δαπάνες και τα έσοδα και τα μέτρα δημοσιονομικής πολιτικής στο σκέλος τόσο των δαπανών όσο και των εσόδων, και να παρέχονται πληροφορίες σχετικά με τα μέτρα που λαμβάνονται βάσει των ειδικών αποφάσεων του Συμβουλίου. Για να διευκολύνει την παρακολούθηση της προθεσμίας για τη συμμόρφωση με τις συστάσεις που περιέχονται στην παρούσα ειδοποίηση, καθώς και της προθεσμίας για τη διόρθωση του υπερβολικού ελλείμματος, η Πορτογαλία καλείται να υποβάλει την εν λόγω έκθεση πριν από τις 15 Οκτωβρίου 2016, παράλληλα με το σχέδιο δημοσιονομικού προγράμματος για το 2017.

               (16)Εντός της ίδιας προθεσμίας, η Πορτογαλία θα πρέπει επίσης να υποβάλει πρόγραμμα οικονομικής εταιρικής σχέσης, σύμφωνα με το άρθρο 9 παράγραφος 1 και το άρθρο 17 παράγραφος 2 του κανονισμού (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013. Το πρόγραμμα οικονομικής εταιρικής σχέσης θα πρέπει να περιγράφει τα μέτρα πολιτικής και τις διαρθρωτικές μεταρρυθμίσεις που χρειάζονται προκειμένου να διασφαλιστεί η αποτελεσματική και διατηρήσιμη διόρθωση του υπερβολικού ελλείμματος, αναπτύσσοντας το εθνικό πρόγραμμα μεταρρυθμίσεων και το πρόγραμμα σταθερότητας, και λαμβάνοντας πλήρως υπόψη τις συστάσεις του Συμβουλίου σχετικά με την εφαρμογή των ολοκληρωμένων κατευθυντηρίων γραμμών για την οικονομική πολιτική και την πολιτική απασχόλησης.

               (17)Η Πορτογαλία θα πρέπει επίσης να υποβάλλει έκθεση στην Επιτροπή και στην Οικονομική και Δημοσιονομική Επιτροπή, όπως απαιτείται βάσει του άρθρου 10 του κανονισμού (ΕΕ) αριθ. 473/2013, σύμφωνα με τις προδιαγραφές που ορίζονται στον κατ’ εξουσιοδότηση κανονισμό (ΕΕ) αριθ. 877/2013 της Επιτροπής. Η έκθεση θα πρέπει να υποβληθεί για πρώτη φορά μέχρι τις 15 Ιανουαρίου 2017 και, στη συνέχεια, σε τριμηνιαία βάση.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               1.Η Πορτογαλία θέτει τέλος στην τρέχουσα κατάσταση υπερβολικού ελλείμματος το 2016.

               2.Η Πορτογαλία μειώνει το έλλειμμα της γενικής κυβέρνησης στο 2,5 % του ΑΕΠ το 2016. Ο στόχος αυτός δεν περιλαμβάνει τον αντίκτυπο των άμεσων επιπτώσεων από την πιθανή στήριξη των τραπεζών. Η εν λόγω βελτίωση του ελλείμματος της γενικής κυβέρνησης συνάδει με αμετάβλητο διαρθρωτικό ισοζύγιο σε σχέση με το 2015, με βάση τις εαρινές προβλέψεις της Επιτροπής του 2016. Επίσης, η Πορτογαλία χρησιμοποιεί όλα τα έκτακτα έσοδα για να επιταχύνει τη μείωση του ελλείμματος και του χρέους.

               3.Πέραν της εξοικονόμησης δαπανών που έχει ήδη συμπεριληφθεί στις εαρινές προβλέψεις της Επιτροπής του 2016, η Πορτογαλία θεσπίζει και εφαρμόζει πλήρως μέτρα εξυγίανσης της τάξης του 0,25 % του ΑΕΠ το 2016. Συγκεκριμένα, η Πορτογαλία εφαρμόζει πλήρως τα μέτρα εξυγίανσης που περιλαμβάνονται στον προϋπολογισμό του 2016, συμπεριλαμβανομένου του πρόσθετου ελέγχου των δαπανών στην προμήθεια αγαθών και υπηρεσιών που υπογραμμίζεται στο Πρόγραμμα Σταθερότητας. Η Πορτογαλία συμπληρώνει την εξοικονόμηση αυτή με πρόσθετα μέτρα διαρθρωτικού χαρακτήρα, προκειμένου να επιτύχει τη συνιστώμενη διαρθρωτική προσπάθεια.

               4.Η Πορτογαλία είναι έτοιμη να θεσπίσει περαιτέρω μέτρα αν επέλθουν οι κίνδυνοι για τα δημοσιονομικά σχέδια. Τα μέτρα δημοσιονομικής εξυγίανσης εξασφαλίζουν βιώσιμη βελτίωση του ισοζυγίου της γενικής κυβέρνησης με φιλοαναπτυξιακό τρόπο.

               5.Για να εξασφαλισθεί η βιώσιμη βελτίωση των δημόσιων οικονομικών, η Πορτογαλία εφαρμόζει αυστηρά τον νόμο-πλαίσιο για τον προϋπολογισμό και τον νόμο για τον έλεγχο των αναλήψεων υποχρεώσεων και βελτιώνει περαιτέρω την είσπραξη των εσόδων και τον έλεγχο των δαπανών. Η Πορτογαλία υποβάλλει σαφές χρονοδιάγραμμα και εφαρμόζει μέτρα για την πλήρη τακτοποίηση των καθυστερούμενων και τη βελτίωση της αποτελεσματικότητας του συστήματος υγειονομικής περίθαλψης, τη μείωση της εξάρτησης του συνταξιοδοτικού συστήματος από τις μεταφορές πιστώσεων και τη διασφάλιση της εξοικονόμησης δημοσιονομικών πόρων κατά την αναδιάρθρωση κρατικών επιχειρήσεων.

               Άρθρο 2

               6.Το Συμβούλιο θέτει στην Πορτογαλία διορία έως τις 15 Οκτωβρίου 2016 για τη λήψη αποτελεσματικών μέτρων και για την υποβολή έκθεσης στο Συμβούλιο και στην Επιτροπή σχετικά με τα μέτρα που έλαβε ανταποκρινόμενη στην ειδοποίηση του Συμβουλίου. Στην έκθεση περιλαμβάνονται οι στόχοι για τις δημόσιες δαπάνες και τα έσοδα και για τα μέτρα διακριτικής ευχέρειας τόσο στο σκέλος των δαπανών όσο και των εσόδων, καθώς και οι πληροφορίες σχετικά με τα μέτρα που λαμβάνονται σύμφωνα με το άρθρο 1 σημείο 5.

               Άρθρο 3

               Η παρούσα απόφαση απευθύνεται στην Πορτογαλική Δημοκρατία.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 6.

                     (2)
                  Εκτελεστική απόφαση 2011/344/EE του Συμβουλίου, της 30ής Μαΐου 2011, για τη χορήγηση ενωσιακής χρηματοδοτικής ενίσχυσης στην Πορτογαλία, ΕΕ L 159 της 17.6.2011, σ. 88.

                     (3)
                  Όλα τα έγγραφα που αφορούν τη διαδικασία υπερβολικού ελλείμματος της Πορτογαλίας είναι διαθέσιμα στην ακόλουθη διεύθυνση:

                     http://ec.europa.eu/economy_finance/economic_governance/sgp/deficit/countries/portugal_en.htm

                     (4)
                  Ευρωπαϊκή Επιτροπή (2016), «Έκθεση σχετικά με τη δημοσιονομική βιωσιμότητα 2015», Ευρωπαϊκή Οικονομία, Institutional Paper αριθ. 018.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.10.2015
            COM(2015) 547 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την έγκριση ανανέωσης της συμμετοχής της Ευρωπαϊκής Κοινότητας Ατομικής Ενέργειας (Ευρατόμ) στη συμφωνία-πλαίσιο διεθνούς συνεργασίας στην έρευνα και την ανάπτυξη συστημάτων πυρηνικής ενέργειας τέταρτης γενιάς

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Το Διεθνές Φόρουμ Γενεά IV (GIF), όπως αναφέρεται στον Χάρτη του GIF, αποτελεί πλαίσιο διεθνούς συνεργασίας στην έρευνα και την ανάπτυξη, το οποίο δρομολογήθηκε με πρωτοβουλία των ΗΠΑ το 2001. Στόχος είναι να συγκεντρωθούν οι προσπάθειες για την ανάπτυξη νέων σχεδιαστικών ιδεών πυρηνικού ενεργειακού συστήματος, οι οποίες θα αποδώσουν αξιόπιστο εφοδιασμό με ενέργεια, ενώ παράλληλα θα χειριστούν ικανοποιητικά την πυρηνική ασφάλεια, την ελαχιστοποίηση των αποβλήτων, τη μη διάδοση των πυρηνικών και τις ανησυχίες του κοινού.

               Με βάση την απόφαση Ε(2002)4287 της Επιτροπής, της 4ης Νοεμβρίου 2002, η Ευρωπαϊκή Κοινότητα Ατομικής Ενέργειας (στο εξής «Ευρατόμ») προσχώρησε στο GIF υπογράφοντας στις 30 Ιουλίου 2003 τον «Χάρτη του Διεθνούς Φόρουμ Γενεά IV» (εφεξής «ο Χάρτης»). Ο εν λόγω Χάρτης είχε υπογραφεί πρώτα το 2001 από τα αρχικά συμβαλλόμενα μέρη. Η συμμετοχή της Ευρατόμ στον Χάρτη παρατάθηκε με την απόφαση Ε(2011)4504 της Επιτροπής, της 29ης Ιουνίου 2011. Ο Χάρτης, ο οποίος ήταν αρχικά 10ετούς διάρκειας, μετατράπηκε σε αορίστου χρόνου, εκτός αν διακοπεί με ομόφωνη απόφαση. Ωστόσο, οποιοδήποτε μέλος (και, συνεπώς, και η Ευρατόμ) μπορεί να αποσυρθεί από το GIF με γραπτή προειδοποίηση 90 ημερών. Ο Χάρτης δεν προβλέπει χρηματοοικονομικές συναλλαγές ή ειδικά δημοσιονομικά κονδύλια μεταξύ των συμβαλλόμενων μερών. Για τον λόγο αυτό, εμπίπτει στο πεδίο εφαρμογής του άρθρου 101 τρίτη παράγραφος της Συνθήκης Ευρατόμ.

               Για την εφαρμογή του Χάρτη του GIF, οι υπογράφοντες έχουν συνάψει νομικά δεσμευτική συμφωνία-πλαίσιο διεθνούς συνεργασίας στην έρευνα και την ανάπτυξη συστημάτων πυρηνικής ενέργειας τέταρτης γενεάς, στην οποία καθορίζονται οι όροι συνεργασίας και οι επακόλουθες ρυθμίσεις συστημάτων και έργων.

               Σύμφωνα με τη δεύτερη παράγραφο του άρθρου 101 της Συνθήκης Ευρατόμ και με την απόφαση 14929/05 του Συμβουλίου μετά την οποία ακολούθησε η απόφαση Ε(2006)7 της Επιτροπής, η Ευρατόμ προσχώρησε στη συμφωνία-πλαίσιο στις 24 Ιανουαρίου 2006, όταν ο δεόντως εξουσιοδοτημένος Επίτροπος υπέγραψε έγγραφο προσχώρησης (το οποίο κατατέθηκε στη συνέχεια στον Οργανισμό Οικονομικής Συνεργασίας και Ανάπτυξης (ΟΟΣΑ) στο Παρίσι, στις 10 Φεβρουαρίου 2006). Το Κοινό Κέντρο Ερευνών επιβεβαιώθηκε ως συντονιστής της συμμετοχής της Κοινότητας στο GIF, και εκπροσώπησε συνεπώς την Ευρατόμ ως το «εκτελεστικό της όργανο», σύμφωνα με το άρθρο ΙΙΙ παράγραφος 2 της συμφωνίας-πλαισίου.

               Η Γαλλία και το Ηνωμένο Βασίλειο ήταν ήδη συμβαλλόμενα μέρη της συμφωνίας-πλαισίου. Προκειμένου να διασφαλιστεί συνοχή, η ακόλουθη δήλωση της Ευρατόμ είχε επισυναφθεί στην απόφαση 14929/05 Ευρατόμ του Συμβουλίου, με την οποία εγκρίθηκε αρχικά η προσχώρηση στη συμφωνία:

               «Καθιστάµενη µέρος της παρούσας συµφωνίας-πλαισίου, η Ευρατόµ θα συµµετέχει πλήρως σε κάθε δραστηριότητα συνεργασίας και διαδικασία απόφασης που διεξάγεται βάσει της παρούσας συµφωνίας-πλαισίου και βάσει κάθε ρύθμισης συστήµατος που έχει υπογράψει. Η Ευρατόμ και τα κράτη μέλη της που είναι συμβαλλόμενα μέρη της συμφωνίας (επί του παρόντος, η Γαλλία και το Ηνωμένο Βασίλειο) θα εναρμονίζουν τις θέσεις τους πριν από τη λήψη κάθε σημαντικής απόφασης κατά την εφαρμογή της συμφωνίας-πλαισίου και του σχετικού συστήματος ρυθμίσεων».

               Η συμφωνία-πλαίσιο άρχισε να ισχύει στις 28 Φεβρουαρίου 2005 για μία περίοδο 10 ετών, και παρατάθηκε στις 26 Φεβρουαρίου 2015, όταν τέσσερα συμβαλλόμενα μέρη έδωσαν τη συγκατάθεσή τους να δεσμευθούν από παράταση της συμφωνίας. Ως εκ τούτου, είναι δυνατόν για την Ευρατόμ και άλλα υπογράφοντα μέρη τα οποία δεν ήταν σε θέση να ολοκληρώσουν έγκαιρα τις εσωτερικές τους διαδικασίες έγκρισης να ανανεώσουν τη συμμετοχή τους υπογράφοντας αργότερα τη συμφωνία.

               2.ΔΡΑΣΤΗΡΙΟΤΗΤΕΣ ΤΗΣ ΕΥΡΑΤΟΜ ΔΥΝΑΜΕΙ ΤΗΣ ΣΥΜΦΩΝΙΑΣ-ΠΛΑΙΣΙΟΥ

               Κατά την τελευταία δεκαετία, το GIF σημείωσε σημαντική πρόοδο μέσα στο σταθερό νομικό πλαίσιο συνεργασίας, σε θέματα όπως ο σχεδιασμός και η υλοποίηση κοινών έργων με βάση σημαντικές επενδύσεις Ε&Α από ολόκληρο τον κόσμο, και ο σχεδιασμός και/ή η δημιουργία επιδείξεων πρωτοτύπων, π.χ. ο ταχυ-αντιδραστήρας νατρίου της Γαλλίας και της Ρωσίας («SFR») και ο αντιδραστήρας πολύ υψηλής θερμοκρασίας της Κίνας (VHTR).

               Η Ευρατόμ υπήρξε πολύ δραστήρια στο GIF κατά το εν λόγω διάστημα, και είναι το μόνο υπογράφον μέρος που συμμετέχει και στα έξι συστήματα αντιδραστήρων (ρυθμίσεις συστήματος) και στα τρία οριζόντια συστήματα («ασφάλεια και αξιοπιστία», «οικονομικά» και «αντίσταση στη διάδοση των πυρηνικών και φυσική προστασία»). Οι εκπρόσωποι της Ευρατόμ προεδρεύουν τριών από τα έξι συστήματα (υπερκρίσιμος αντιδραστήρας ύδατος, ταχυ-αντιδραστήρας μολύβδου και αερόψυκτος ταχυ-αντιδραστήρας) και μέσα σε κάθε σύστημα υπάρχουν ρυθμίσεις έργου με βάση τις οποίες εκτελούνται οι εργασίες. Η Ευρατόμ είναι παρούσα στις περισσότερες από τις ρυθμίσεις έργου (PΕ) με συνεισφορές προερχόμενες από άμεσες και έμμεσες δράσεις στο πλαίσιο του προγράμματος έρευνας και εκπαίδευσης της Ευρατόμ.

               Χρειάζεται ακόμη να γίνουν πολλά πριν τα συστήματα τέταρτης γενιάς γίνουν πραγματικότητα. Κατά την επόμενη δεκαετία, η δραστηριότητα θα επικεντρωθεί στα εξής:

               — συνέχιση της Ε&Α στα συστήματα τέταρτης γενιάς·

               — κατασκευή προηγμένων ερευνητικών εγκαταστάσεων·

               — συμμετοχή της βιομηχανίας στον σχεδιασμό συστημάτων τέταρτης γενιάς· και

               — ανάπτυξη του εργατικού δυναμικού για το μέλλον.

               Ως εκ τούτου, είναι σκόπιμο να συνεχίσει η Ευρατόμ να συμμετέχει στη συμφωνία-πλαίσιο και να συμφωνήσει στην παράτασή της μέσω του ειδικού μηχανισμού παράτασης που προβλέπεται στο άρθρο ΧΙΙ παράγραφος 3 αυτής.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Η συμφωνία πρόκειται να παραταθεί με βάση το άρθρο 101 δεύτερη παράγραφος της Συνθήκης Ευρατόμ.

               Τον Ιούνιο του 2014, εξ ονόματος του θεματοφύλακα (του ΟΟΣΑ), η τεχνική γραμματεία του GIF διένειμε ένα σημείωμα σχετικά με την παράταση της συμφωνίας-πλαισίου, το οποίο εξέθετε στους υπογράφοντες τρεις εναλλακτικές επιλογές για την παράταση:

               «1.
                     Ειδική διαδικασία παράτασης — τα συμβαλλόμενα μέρη θα μπορούσαν να συμφωνήσουν στην παράταση της συμφωνίας-πλαισίου με την ειδική διαδικασία που προβλέπεται στην παράγραφο 3 του άρθρου ΧΙΙ της συμφωνίας-πλαισίου (επιλογή 1).

               2.
                     Τροποποίηση της συμφωνίας — Εάν τα συμβαλλόμενα μέρη δεν δύνανται να συμφωνήσουν στην επιλογή 1, έχουν τη δυνατότητα να τροποποιήσουν τη συμφωνία-πλαίσιο με τη διαδικασία που προβλέπεται στην παράγραφο 4 του άρθρου XII (επιλογή 2).

               3.
                     Λήξη και νέα συμφωνία — Τέλος, εάν τα συμβαλλόμενα μέρη δεν δύνανται να συμφωνήσουν στην παράταση ή την τροποποίηση της συμφωνίας, μπορούν να αφήσουν να λήξει η συμφωνία-πλαίσιο και να συνάψουν νέα συμφωνία-πλαίσιο που θα συνιστά νέα διεθνή συνθήκη (επιλογή 3).»

               Το εκτελεστικό όργανο υποστήριξε την επιλογή 1, διότι κρίθηκε ο ταχύτερος τρόπος παράτασης της συμφωνίας και τα συμβαλλόμενα μέρη είχαν προβλέψει ρητώς ειδική διαδικασία παράτασης, διαφορετική από τη διαδικασία για άλλες τροπολογίες. Στις 14 Οκτωβρίου 2014, η αποστολή των ΗΠΑ στον ΟΟΣΑ (Θεματοφύλακας) υπέβαλε στα άλλα συμβαλλόμενα μέρη, μεταξύ των οποίων και το εκτελεστικό όργανο της Ευρατόμ (μέσω της Ευρωπαϊκής Υπηρεσίας Εξωτερικής Δράσης/ΕΥΕΔ), σχέδιο συμφωνίας που παρατείνει τη συμφωνία-πλαίσιο διεθνούς συνεργασίας στην έρευνα και την ανάπτυξη συστημάτων πυρηνικής ενέργειας 4ης γενιάς, προς υπογραφή με βάση την ειδική διαδικασία παράτασης.

               Αρχική πρόθεση ήταν να εκδώσει η ομάδα χάραξης πολιτικής, στη συνεδρίασή της στις 17-18 Δεκεμβρίου 2014 (ή με γραπτή διαδικασία), απόφαση παράτασης της συμφωνίας-πλαισίου για 10 έτη, ήτοι μέχρι τις 28 Φεβρουαρίου 2025, σύμφωνα με την ειδική διαδικασία παράτασης,. Ωστόσο, λόγω των διαδικαστικών απαιτήσεων ορισμένων συμβαλλομένων μερών (μεταξύ των οποίων και της Ευρατόμ) και προκειμένου να διατηρηθεί η διάκριση μεταξύ των συνεδριάσεων της ομάδας χάραξης πολιτικής του GIF που συγκαλούνται υπό την αιγίδα του Χάρτη, αφενός, και της επίσημης διακυβερνητικής συμφωνίας-πλαισίου από την άλλη, η ομάδα χάραξης πολιτικής δεν συζήτησε την παράταση στην εν λόγω συνεδρίαση.

               Με βάση τις παρατηρήσεις και τις ανταλλαγές σχετικά με τη διαδικασία παράτασης και το σχέδιο συμφωνίας παράτασης, εκδόθηκε νέα πρόταση για την παράταση της συμφωνίας μετά τη συνεδρίαση του Δεκεμβρίου 2014, με τη στήριξη της πλειοψηφίας των εκπροσώπων των συμβαλλομένων μερών. Η λύση που προτάθηκε ήταν να τεθεί σε ισχύ η παράταση όταν τουλάχιστον τρία συμβαλλόμενα μέρη δώσουν τη συγκατάθεσή τους να δεσμευθούν. Τέσσερα συμβαλλόμενα μέρη (η Γαλλία, η Ιαπωνία, η Νότια Κορέα και οι Ηνωμένες Πολιτείες) ανέφεραν ότι είναι σε θέση και έτοιμα να δώσουν τη συγκατάθεσή τους να δεσμευτούν έως ή πριν τις 28 Φεβρουαρίου 2015, ώστε να καταστεί δυνατόν να τεθεί σε ισχύ η συμφωνία παράτασης κατά την εν λόγω ημερομηνία.

               Τα άλλα συμβαλλόμενα μέρη έκριναν ότι, σύμφωνα με το άρθρο XII παράγραφος 3 της κείμενης συμφωνίας-πλαισίου, η υπογραφή της από όλα τα συμβαλλόμενα μέρη έως την εν λόγω ημερομηνία (με την επιφύλαξη ή μη της μεταγενέστερης αποδοχής της) θα υποδήλωνε τη σύμφωνη γνώμη τους για την παράταση. Το εκτελεστικό όργανο της Ευρατόμ επεσήμανε ότι δεν μπορεί να συμφωνήσει να δώσει τη συγκατάθεσή του με αυτόν τον τρόπο. Τα άλλα συμβαλλόμενα μέρη έκριναν ότι αρκεί μια επιστολή του εκτελεστικού οργάνου της Ευρατόμ προς τη γραμματεία του θεματοφύλακα υπέρ της διαδικασίας παράτασης από τα άλλα συμβαλλόμενα μέρη.

               Τέσσερα υπογράφοντα μέρη υπέγραψαν τη συνημμένη συμφωνία παράτασης στις 26 Φεβρουαρίου 2015. Η συμφωνία μπορεί να υπογραφεί εξ ονόματος της Ευρατόμ μόλις το Συμβούλιο εγκρίνει την ανανέωση.

               Η Επιτροπή κρίνει ότι η απόφαση για την ανανέωση της συμφωνίας-πλαισίου είναι σημαντική και, ως εκ τούτου, μέσω του εκτελεστικού οργάνου, εναρμόνισε τη θέση της με τη θέση της Γαλλίας. (Το Ηνωμένο Βασίλειο αποσύρθηκε στο μεταξύ ως χωριστό συμβαλλόμενο μέρος της συμφωνίας, αλλά, όπως και τα λοιπά κράτη μέλη, συνεχίζει να είναι συμβαλλόμενο μέρος της Ευρατόμ).

               Η Επιτροπή κρίνει ότι η προτεινόμενη ανανέωση της συμφωνίας-πλαισίου μπορεί να γίνει δεκτή για την Κοινότητα και, συνεπώς, υποβάλλει την παρούσα σύσταση για απόφαση του Συμβουλίου σύμφωνα με το άρθρο 101 δεύτερη παράγραφος της Συνθήκης Ευρατόμ.

               Για την ανανέωση της συμφωνίας απαιτείται η έγκριση του Συμβουλίου, διότι η συμφωνία θα εξακολουθήσει να θέτει σαφείς όρους που θα διέπουν τη συνεργασία στην έρευνα εντός του GIF. Επιπλέον, η περίοδος ανανέωσης καλύπτει περισσότερα από δύο προγράμματα έρευνας και εκπαίδευσης της Ευρατόμ, οπότε θα χρειασθούν τουλάχιστον δύο αποφάσεις του Συμβουλίου για την καθοδήγηση της συμμετοχής της Ευρατόμ στο GIF, σύμφωνα με τους κανονισμούς του Συμβουλίου σχετικά με τα υφιστάμενα και τα μελλοντικά προγράμματα έρευνας και εκπαίδευσης της Ευρατόμ.

               Η συμμετοχή της Ευρατόμ στο GIF πρέπει να παραμείνει εντός του πεδίου εφαρμογής των κανονισμών του Συμβουλίου για τα προγράμματα έρευνας και εκπαίδευσης της Ευρατόμ. Όπως δηλώνεται στον Χάρτη του GIF, κάθε μέλος θα καθορίσει μεμονωμένα τη φύση συμμετοχής του στις δραστηριότητες του GIF.

               Ο κανονισμός του Συμβουλίου (Ευρατόμ) αριθ. 1314/2013 σχετικά με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας (2014-2018) με το οποίο συμπληρώνεται ο «Ορίζοντας 2020 – Πρόγραμμα-πλαίσιο για την έρευνα και την καινοτομία», προβλέπει ρητώς ότι το εκτελεστικό όργανο ασκεί τις δραστηριότητές του στο πλαίσιο της συμφωνίας-πλαισίου του GIF. Στις «Δραστηριότητες που είναι αναγκαίες για την επίτευξη των στόχων του προγράμματος», στο παράρτημα I του κανονισμού αναφέρεται, στις «άμεσες δράσεις του ΚΚΕρ», ότι:

               «Ως το εκτελεστικό όργανο της Ευρατόμ για το Διεθνές Φόρουμ Γενεά IV (GIF), το ΚΚΕρ θα εξακολουθήσει να συντονίζει τη συνεισφορά της Κοινότητας στο GIF.»

               Στην ενότητα «Διεθνής συνεργασία με τρίτες χώρες και διεθνείς οργανισμούς», διευκρινίζεται, όσον αφορά την Ευρατόμ, ότι:

               «Η διεθνής συνεργασία σε θέματα πυρηνικής έρευνας και καινοτομίας, βάσει κοινών στόχων και αμοιβαίας εμπιστοσύνης, θα συνεχιστεί με στόχο την παροχή σαφών και σημαντικών ωφελειών για την Ένωση και το περιβάλλον της. Για να συνεισφέρει στην επίτευξη των ειδικών στόχων που ορίζονται στο άρθρο 3, η Κοινότητα θα επιδιώξει να ενισχύσει την επιστημονική και τεχνική εμπειρογνωμοσύνη της Ένωσης μέσω διεθνών συμφωνιών συνεργασίας και να προωθήσει την πρόσβαση της πυρηνικής βιομηχανίας της Ένωσης στις νέες αναδυόμενες αγορές. Οι διεθνείς δραστηριότητες συνεργασίας θα προάγονται μέσω πολυμερών πλαισίων (όπως οι ΔΟΑΕ, ΟΟΣΑ, ITER, GIF) ....».

               Επομένως φαίνεται ότι η ανανέωση της συμφωνίας-πλαισίου θεωρήθηκε ενδεδειγμένη στο πλαίσιο της συνεισφοράς της Ευρατόμ στο πρόγραμμα «Ορίζοντας 2020».

               Με βάση τα ανωτέρω, η Επιτροπή προτείνει να εγκρίνει το Συμβούλιο, κατ’ εφαρμογή του άρθρου 101 δεύτερη παράγραφος της Συνθήκης Ευρατόμ, το συνημμένο σχέδιο σύστασης για απόφαση του Συμβουλίου σχετικά με την έγκριση της ανανέωσης της συμμετοχής της Ευρατόμ στη συμφωνία-πλαίσιο του GIF, και να εγκρίνει την υπογραφή της συνημμένης συμφωνίας παράτασης.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ [κατά περίπτωση]

               [Α/Α]

               5.ΠΡΟΑΙΡΕΤΙΚΑ ΣΤΟΙΧΕΙΑ [κατά περίπτωση]

               [Α/Α]

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με την έγκριση ανανέωσης της συμμετοχής της Ευρωπαϊκής Κοινότητας Ατομικής Ενέργειας (Ευρατόμ) στη συμφωνία-πλαίσιο διεθνούς συνεργασίας στην έρευνα και την ανάπτυξη συστημάτων πυρηνικής ενέργειας τέταρτης γενιάς

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη ίδρυσης της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,

               Έχοντας υπόψη τη σύσταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Διεθνές Φόρουμ Γενεά IV (GIF) αποτελεί πλαίσιο διεθνούς συνεργασίας στην έρευνα και την ανάπτυξη, το οποίο δρομολογήθηκε με πρωτοβουλία των ΗΠΑ το 2001. Στόχος είναι να συγκεντρωθούν οι προσπάθειες για την ανάπτυξη νέων σχεδιαστικών ιδεών πυρηνικού ενεργειακού συστήματος, οι οποίες θα αποδώσουν αξιόπιστο εφοδιασμό με ενέργεια, ενώ παράλληλα θα χειριστούν ικανοποιητικά την πυρηνική ασφάλεια, την ελαχιστοποίηση των αποβλήτων, τη μη διάδοση των πυρηνικών και τις ανησυχίες του κοινού.

               (2)Η ανανέωση της συμμετοχής της Ευρατόμ στην εν λόγω συμφωνία-πλαίσιο είναι ανεξάρτητη από κάθε απόφαση σχετική με το εύρος συμμετοχής στα διάφορα συστήματα του GIF και τις αντίστοιχες ρυθμίσεις έργων. Η Ευρατόμ θα καθορίζει μεμονωμένα το είδος της συνεισφοράς της (διανοητική και οικονομική) στις δραστηριότητες του GIF.

               (3)Στις 30 Ιουλίου 2003, με βάση την απόφαση Ε(2002)4287 της Επιτροπής, η Ευρατόμ προσχώρησε στον GIF υπογράφοντας τον Χάρτη του, τον οποίο είχαν υπογράψει τα αρχικά συμβαλλόμενα μέρη το 2001. Ως επακόλουθο της απόφασης Ε(2011) 4504 της Επιτροπής, η αρχική 10ετής προσχώρηση της Ευρατόμ στον Χάρτη διάρκειας, μετατράπηκε σε αορίστου χρόνου, με την επιφύλαξη της ανάκλησης της ομόφωνης συγκατάθεσης των κρατών μελών της ΕΕ. Οποιοδήποτε μέλος του GIF (συμπεριλαμβανομένης της Ευρατόμ) μπορεί να αποσυρθεί κατόπιν γραπτής προειδοποίησης με προθεσμία 90 ημερών. Δεδομένου ότι ο Χάρτης δεν προβλέπει οικονομικές συναλλαγές ή ειδικά δημοσιονομικά κονδύλια μεταξύ των συμβαλλομένων μερών, εμπίπτει στο πεδίο εφαρμογής του άρθρου 101 τρίτη παράγραφος της Συνθήκης Ευρατόμ.

               (4)Για την εφαρμογή του Χάρτη του GIF, οι υπογράφοντες έχουν συνάψει νομικά δεσμευτική συμφωνία-πλαίσιο διεθνούς συνεργασίας στην έρευνα και την ανάπτυξη συστημάτων πυρηνικής ενέργειας τέταρτης γενεάς, στην οποία καθορίζονται οι όροι συνεργασίας και οι επακόλουθες ρυθμίσεις συστημάτων και έργων.

               (5)Με βάση την απόφαση 14929/05 του Συμβουλίου της 20ής Δεκεμβρίου 2005, την οποία ακολούθησε η απόφαση της Επιτροπής Ε(2006)7, της 12ης Ιανουαρίου 2006, που εκδόθηκε σύμφωνα με το άρθρο 101 δεύτερη παράγραφος της Συνθήκης Ευρατόμ, στις 24 Ιανουαρίου 2006 προσχώρησε και η Ευρατόμ στη συμφωνία-πλαίσιο, όταν ο δεόντως εξουσιοδοτημένος Επίτροπος υπέγραψε έγγραφο προσχώρησης (το οποίο στη συνέχεια κατατέθηκε στον Οργανισμό Οικονομικής Συνεργασίας και Ανάπτυξης (ΟΟΣΑ) στο Παρίσι στις 10 Φεβρουαρίου 2006). Το Κοινό Κέντρο Ερευνών επιβεβαιώθηκε ως συντονιστής της συμμετοχής της Ευρατόμ στο GIF εκπροσωπώντας την ως εκ τούτου ως το «εκτελεστικό της όργανο» σύμφωνα με το άρθρο ΙΙΙ παράγραφος 2 της συμφωνίας-πλαισίου.

               (6)Η συμφωνία-πλαίσιο άρχισε να ισχύει στις 28 Φεβρουαρίου 2005 για μία περίοδο 10 ετών και παρατάθηκε στις 26 Φεβρουαρίου 2015, όταν τέσσερα συμβαλλόμενα μέρη έδωσαν τη συγκατάθεσή τους να δεσμευθούν από παράταση της συμφωνίας. Αυτό συνάδει με την ειδική διαδικασία παράτασης που προβλέπεται στη συμφωνία-πλαίσιο. Ως εκ τούτου, είναι δυνατόν για την Ευρατόμ και άλλα υπογράφοντα μέρη τα οποία δεν ήταν σε θέση να ολοκληρώσουν έγκαιρα τις οικείες εσωτερικές διαδικασίες έγκρισης να ανανεώσουν τη συμμετοχή τους υπογράφοντας αργότερα τη συμφωνία.

               (7)Η ανανέωση της συμφωνίας-πλαισίου από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, με την υπογραφή της συμφωνίας παράτασης σύμφωνα με την ειδική διαδικασία παράτασης πρέπει συνεπώς να εγκριθεί.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο μόνο

               Εγκρίνεται η ανανέωση από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας-πλαισίου διεθνούς συνεργασίας στην έρευνα και την ανάπτυξη συστημάτων πυρηνικής ενέργειας τέταρτης γενιάς, με την υπογραφή της συμφωνίας παράτασης. Το κείμενο της συμφωνίας επισυνάπτεται στην παρούσα απόφαση.

               Βρυξέλλες,

                     Για το Συμβούλιο

                     Ο Πρόεδρος

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.10.2015
            COM(2015) 547 final
            ΠΑΡΑΡΤΗΜΑ
            Συμφωνία παράτασης της συμφωνίας-πλαισίου διεθνούς συνεργασίας στην έρευνα και την ανάπτυξη συστημάτων πυρηνικής ενέργειας τέταρτης γενεάς
            στη
            Σύσταση για απόφαση του Συμβουλίου
            σχετικά με την έγκριση της ανανέωσης της συμμετοχής της Ευρωπαϊκής Κοινότητας Ατομικής Ενέργειας (Ευρατόμ) στη συμφωνία-πλαίσιο διεθνούς συνεργασίας στην έρευνα και την ανάπτυξη συστημάτων πυρηνικής ενέργειας τέταρτης γενεάς]

               ΠΑΡΑΡΤΗΜΑ

               Συμφωνία παράτασης της συμφωνίας-πλαισίου διεθνούς συνεργασίας στην έρευνα και την ανάπτυξη συστημάτων πυρηνικής ενέργειας τέταρτης γενεάς

               στη

               Σύσταση για απόφαση του Συμβουλίου

               σχετικά με την έγκριση της ανανέωσης της συμμετοχής της Ευρωπαϊκής Κοινότητας Ατομικής Ενέργειας (Ευρατόμ) στη συμφωνία-πλαίσιο διεθνούς συνεργασίας στην έρευνα και την ανάπτυξη συστημάτων πυρηνικής ενέργειας τέταρτης γενεάς
                  ]

               ΣΥΜΦΩΝΙΑ ΠΑΡΑΤΑΣΗΣ ΤΗΣ ΣΥΜΦΩΝΙΑΣ-ΠΛΑΙΣΙΟΥ ΔΙΕΘΝΟΥΣ ΣΥΝΕΡΓΑΣΙΑΣ ΣΤΗΝ ΕΡΕΥΝΑ ΚΑΙ ΤΗΝ ΑΝΑΠΤΥΞΗ ΣΥΣΤΗΜΑΤΩΝ ΠΥΡΗΝΙΚΗΣ ΕΝΕΡΓΕΙΑΣ ΤΕΤΑΡΤΗΣ ΓΕΝΕΑΣ

               Η κυβέρνηση του Καναδά, η Ευρωπαϊκή Κοινότητα Ατομικής Ενέργειας, η κυβέρνηση της Λαϊκής Δημοκρατίας της Κίνας, η κυβέρνηση της Γαλλικής Δημοκρατίας, η κυβέρνηση της Ιαπωνίας, η κυβέρνηση της Δημοκρατίας της Κορέας, η κυβέρνηση της Ρωσικής Ομοσπονδίας, η κυβέρνηση της Δημοκρατίας της Νοτίου Αφρικής, η κυβέρνηση της Ελβετικής Συνομοσπονδίας και η κυβέρνηση των Ηνωμένων Πολιτειών της Αμερικής, ως συμβαλλόμενα μέρη της συμφωνίας-πλαισίου διεθνούς συνεργασίας στην έρευνα και ανάπτυξη συστημάτων πυρηνικής ενέργειας τέταρτης γενεάς, η οποία συνήφθη στην Ουάσιγκτον στις 28 Φεβρουαρίου 2005 (στο εξής η «συμφωνία-πλαίσιο»), συλλογικά «τα συμβαλλόμενα μέρη»,

               ΕΚΤΙΜΩΝΤΑΣ την επιθυμία τους να συνεχίσουν την μέχρι τώρα επιτυχή και αμοιβαία επωφελή συνεργασία που είχαν στο πλαίσιο της συμφωνίας-πλαισίου·

               ΕΠΙΣΗΜΑΙΝΟΝΤΑΣ τον επικαιροποιημένο χάρτη πορείας για την τεχνολογία των συστημάτων πυρηνικής ενέργειας τέταρτης γενεάς (Ιανουάριος 2014)·

               ΥΠΕΝΘΥΜΙΖΟΝΤΑΣ το άρθρο XV της συμφωνίας-πλαισίου, το οποίο ορίζει ότι κάθε συνεργασία που άρχισε με βάση τη συμφωνία-πλαίσιο, αλλά δεν έχει ολοκληρωθεί κατά τη λήξη ή την καταγγελία της συμφωνίας-πλαισίου, μπορεί να συνεχισθεί μέχρι να ολοκληρωθεί σύμφωνα με τις διατάξεις της συμφωνίας-πλαισίου· και

               ΕΝΕΡΓΩΝΤΑΣ σύμφωνα με το άρθρο XII παράγραφος 3 της συμφωνίας-πλαισίου,

               Συμφώνησαν στα εξής:

               Άρθρο I

               Παράταση της συμφωνίας-πλαισίου

               Με την επιφύλαξη του άρθρου XII παράγραφος 5 της συμφωνίας-πλαισίου, η συμφωνία παρατείνεται για περίοδο δέκα (10) ετών, μέχρι τις 28 Φεβρουαρίου 2025.

               Άρθρο II

               Υπογραφή και έναρξη ισχύος

               1. Η παρούσα συμφωνία τίθεται σε ισχύ για τα συμβαλλόμενα μέρη που έχουν δώσει τη συγκατάθεσή τους να δεσμευθούν από την ημερομηνία κατά την οποία τρία συμβαλλόμενα μέρη θα έχουν δώσει τη συγκατάθεσή τους να δεσμευθούν.

               2. Τα συμβαλλόμενα μέρη σημειώνουν τη συγκατάθεσή τους να δεσμευθούν είτε δι’ υπογραφής χωρίς να υπόκειται σε αποδοχή είτε δι’ υπογραφής με επιφύλαξη ως προς την αποδοχή, με κατάθεση εγγράφου αποδοχής στον θεματοφύλακα.

               3. Για ένα συμβαλλόμενο μέρος που συγκατατίθεται να δεσμευθεί από την ημερομηνία έναρξης ισχύος της παρούσας συμφωνίας, η παρούσα συμφωνία αρχίζει να ισχύει για το εν λόγω συμβαλλόμενο μέρος από την ημερομηνία της υπογραφής της χωρίς να υπόκειται σε αποδοχή ή από την ημερομηνία κατάθεσης του εγγράφου αποδοχής του στον θεματοφύλακα.

               4. Τα συμβαλλόμενα μέρη προτίθενται, σύμφωνα με το άρθρο XV της συμφωνίας-πλαισίου, να συνεχίσουν, με βάση τις διατάξεις της συμφωνίας-πλαισίου, τη συνεργασία που άρχισαν αλλά δεν έχουν ολοκληρώσει έως τις 28 Φεβρουαρίου 2015 με τα συμβαλλόμενα μέρη της συμφωνίας-πλαισίου, για τα οποία η παρούσα συμφωνία δεν θα έχει τεθεί σε ισχύ έως τις 28 Φεβρουαρίου 2015.

               Άρθρο IIΙ

               Θεματοφύλακας

               Το πρωτότυπο της παρούσας συμφωνίας κατατίθεται στον Γενικό Γραμματέα του Οργανισμού Οικονομικής Συνεργασίας και Ανάπτυξης.

               ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο, υπέγραψαν την παρούσα συμφωνία.

               ΕΓΙΝΕ σε ένα πρωτότυπο στην αγγλική και τη γαλλική γλώσσα, καθένα δε από τα κείμενα αυτά είναι εξίσου αυθεντικό.

               ΣΥΜΦΩΝΙΑ ΠΑΡΑΤΑΣΗΣ ΤΗΣ ΣΥΜΦΩΝΙΑΣ-ΠΛΑΙΣΙΟΥ ΔΙΕΘΝΟΥΣ ΣΥΝΕΡΓΑΣΙΑΣ ΣΤΗΝ ΕΡΕΥΝΑ ΚΑΙ ΤΗΝ ΑΝΑΠΤΥΞΗ ΣΥΣΤΗΜΑΤΩΝ ΠΥΡΗΝΙΚΗΣ ΕΝΕΡΓΕΙΑΣ ΤΕΤΑΡΤΗΣ ΓΕΝΕΑΣ

               Η κυβέρνηση του Καναδά, η Ευρωπαϊκή Κοινότητα Ατομικής Ενέργειας, η κυβέρνηση της Λαϊκής Δημοκρατίας της Κίνας, η κυβέρνηση της Γαλλικής Δημοκρατίας, η κυβέρνηση της Ιαπωνίας, η κυβέρνηση της Δημοκρατίας της Κορέας, η κυβέρνηση της Ρωσικής Ομοσπονδίας, η κυβέρνηση της Δημοκρατίας της Νοτίου Αφρικής, η κυβέρνηση της Ελβετικής Συνομοσπονδίας και η κυβέρνηση των Ηνωμένων Πολιτειών της Αμερικής, ως συμβαλλόμενα μέρη της συμφωνίας-πλαισίου διεθνούς συνεργασίας στην έρευνα και ανάπτυξη συστημάτων πυρηνικής ενέργειας τέταρτης γενεάς, η οποία συνήφθη στην Ουάσιγκτον στις 28 Φεβρουαρίου 2005 (στο εξής η «συμφωνία-πλαίσιο»), συλλογικά «τα συμβαλλόμενα μέρη»,

               ΕΚΤΙΜΩΝΤΑΣ την επιθυμία τους να συνεχίσουν την μέχρι τώρα επιτυχή και αμοιβαία επωφελή συνεργασία που είχαν στο πλαίσιο της συμφωνίας πλαισίου·

               ΛΑΜΒΑΝΟΝΤΑΣ ΥΠΟΨΗ το αναθεωρημένο πρόγραμμα τεχνολογικής ανάπτυξης (Ιανουάριος 2014)·

               ΥΠΕΝΘΥΜΙΖΟΝΤΑΣ το άρθρο XV της συμφωνίας-πλαισίου, το οποίο ορίζει ότι κάθε συνεργασία που άρχισε με βάση τη συμφωνία-πλαίσιο, αλλά δεν έχει ολοκληρωθεί κατά τη λήξη ή την καταγγελία της συμφωνίας-πλαισίου, μπορεί να συνεχισθεί μέχρι να ολοκληρωθεί σύμφωνα με τις διατάξεις της συμφωνίας-πλαισίου·

               ΕΝΕΡΓΩΝΤΑΣ σύμφωνα με το άρθρο XII παράγραφος 3 της συμφωνίας-πλαισίου,

               Συμφώνησαν στα εξής:

               Άρθρο 1

               Παράταση της συμφωνίας-πλαισίου

               Με την επιφύλαξη του άρθρου ΧΙΙ παράγραφος 5, η συμφωνία-πλαίσιο παρατείνεται για μία περίοδο δέκα (10) ετών, έως τις 28 Φεβρουαρίου 2025.

               Άρθρο II

               Υπογραφή και έναρξη ισχύος

               1. Η παρούσα συμφωνία τίθεται σε ισχύ, για τα συμβαλλόμενα μέρη που έχουν δώσει τη συγκατάθεσή τους να δεσμευθούν, από την ημερομηνία κατά την οποία τρία συμβαλλόμενα μέρη θα έχουν δώσει τη συγκατάθεσή τους να δεσμευθούν.

               2. Τα συμβαλλόμενα μέρη σημειώνουν τη συγκατάθεσή τους να δεσμευθούν είτε δι’ υπογραφής χωρίς να υπόκειται σε αποδοχή είτε δι’ υπογραφής με επιφύλαξη ως προς την αποδοχή, με κατάθεση εγγράφου αποδοχής στον θεματοφύλακα.

               3. Εφόσον συμβαλλόμενο μέρος συγκατατεθεί να δεσμευθεί από την ημερομηνία έναρξης ισχύος της παρούσας συμφωνίας, η παρούσα συμφωνία αρχίζει να ισχύει για το εν λόγω συμβαλλόμενο μέρος από την ημερομηνία της υπογραφής της χωρίς να υπόκειται σε αποδοχή ή από την ημερομηνία κατάθεσης του εγγράφου αποδοχής του στον θεματοφύλακα.

               4. Τα συμβαλλόμενα μέρη προτίθενται, σύμφωνα με το άρθρο XV της συμφωνίας-πλαισίου, να συνεχίσουν, με βάση τις διατάξεις της συμφωνίας-πλαισίου, τις δραστηριότητες που άρχισαν αλλά δεν έχουν ολοκληρώσει έως τις 28 Φεβρουαρίου 2015 με τα συμβαλλόμενα μέρη της συμφωνίας-πλαισίου, για τα οποία η παρούσα συμφωνία δεν θα έχει τεθεί σε ισχύ έως τις 28 Φεβρουαρίου 2015.

               Άρθρο IIΙ

               Θεματοφύλακας

               Το πρωτότυπο της παρούσας συμφωνίας κατατίθεται στον Γενικό Γραμματέα του Οργανισμού Οικονομικής Συνεργασίας και Ανάπτυξης.

               ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο, υπέγραψαν την παρούσα συμφωνία.

               ΕΓΙΝΕ σε ένα πρωτότυπο στην αγγλική και τη γαλλική γλώσσα, καθένα δε από τα κείμενα αυτά είναι εξίσου αυθεντικό.

               FOR THE GOVERNMENT OF CANADA (ΓΙΑ ΤΗΝ ΚΥΒΕΡΝΗΣΗ ΤΟΥ ΚΑΝΑΔΑ):

               POUR LE GOUVERNEMENT DU CANADA:

               Ημερομηνία:

               FOR THE EUROPEAN ATOMIC ENERGY COMMUNITY (ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ):

               POUR LA COMMUNAUTÉ EUROPÉENE DE L’ÉNERGIE ATOMIQUE:

               Ημερομηνία:

               ΓΙΑ ΤΗΝ ΚΥΒΕΡΝΗΣΗ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΚΙΝΑΣ FOR THE GOVERNMENT OF THE PEOPLE’S REPUBLIC OF CHINA):

               POUR LE GOUVERNEMENT DE LA RÉPUBLIQUE POPULAIRE DE CHINE:

               Ημερομηνία:

               FOR THE GOVERNMENT OF THE FRENCH REPUBLIC (ΓΙΑ ΤΗΝ ΚΥΒΈΡΝΗΣΗ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ):

               POUR LE GOUVERNEMENT DE LA RÉPUBLIQUE FRANÇAISE:

               Ημερομηνία:

               FOR THE GOVERNMENT OF JAPAN (ΓΙΑ ΤΗΝ ΚΥΒΕΡΝΗΣΗ ΤΗΣ ΙΑΠΩΝΙΑΣ):

               POUR LE GOUVERNEMENT DU JAPON:

               Ημερομηνία:

               FOR THE GOVERNMENT OF THE REPUBLIC OF KOREA (ΓΙΑ ΤΗΝ ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ):

               POUR LE GOUVERNEMENT DE LA RÉPUBLIQUE DE CORÉE:

               Ημερομηνία:

               FOR THE GOVERNMENT OF THE RUSSIAN FEDERATION (ΓΙΑ ΤΗΝ ΚΥΒΕΡΝΗΣΗ ΤΗΣ ΡΩΣΙΚΗΣ ΟΜΟΣΠΟΝΔΙΑΣ):

               POUR LE GOUVERNEMENT DE LA FÉDÉRATION DE RUSSIE:

               Ημερομηνία:

               FOR THE GOVERNMENT OF THE REPUBLIC OF SOUTH AFRICA (ΓΙΑ ΤΗΝ ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗ¦ ΝΟΤΙΑΣ ΑΦΡΙΚΗΣ):

               POUR LE GOUVERNEMENT DE LA RÉPUBLIQUE D'AFRIQUE DU SUD:

               Ημερομηνία:

               FOR THE GOVERNMENT OF THE SWISS CONFEDERATION (ΓΙΑ ΤΗΝ ΚΥΒΕΡΝΗΣΗ ΤΗΣ ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ):

               POUR LE GOUVERNEMENT DE LA CONFÉDÉRATION SUISSE:

               Ημερομηνία:

               FOR THE GOVERNMENT OF THE UNITED STATES OF AMERICA (ΓΙΑ ΤΗΝ ΚΥΒΕΡΝΗΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ):

               POUR LE GOUVERNEMENT DES ÉTATS-UNIS D’AMÉRIQUE:

               Ημερομηνία:


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.5.2016
            COM(2016) 296 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την κατάργηση της απόφασης 2010/289/ΕΕ σχετικά με την ύπαρξη υπερβολικού ελλείμματος στη Σλοβενία

               Σύσταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την κατάργηση της απόφασης 2010/289/ΕΕ σχετικά με την ύπαρξη υπερβολικού ελλείμματος στη Σλοβενία

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος 12,

               Έχοντας υπόψη τη σύσταση της Επιτροπής,

               Εκτιμώντας τα ακόλουθα:

               (1)Στις 2 Δεκεμβρίου 2009, μετά από σύσταση της Επιτροπής, το Συμβούλιο αποφάσισε, με την απόφαση 2010/289/ΕΕ
                  1
               , σύμφωνα με το άρθρο 126 παράγραφος 6 της Συνθήκης, ότι στη Σλοβενία υπήρχε υπερβολικό έλλειμμα. Το Συμβούλιο διαπίστωσε ότι το προβλεπόμενο έλλειμμα της γενικής κυβέρνησης για το 2009 ανήλθε στο 5,9%, υπερβαίνοντας την τιμή αναφοράς του 3% του ΑΕΠ που ορίζει η Συνθήκη. Το ακαθάριστο χρέος της γενικής κυβέρνησης προβλεπόταν να ανέλθει στο 34,2% του ΑΕΠ το 2009, δηλαδή επίπεδο πολύ χαμηλότερο από την τιμή αναφοράς του 60% του ΑΕΠ που ορίζει η Συνθήκη.

               (2)Την ίδια ημερομηνία, σύμφωνα με το άρθρο 126 παράγραφος 7 της Συνθήκης και το άρθρο 3 παράγραφος 4 του κανονισμού (ΕΚ) αριθ. 1467/97 του Συμβουλίου, το Συμβούλιο απηύθυνε, κατόπιν συστάσεως της Επιτροπής, σύσταση προς τη Σλοβενία προκειμένου να τερματιστεί η κατάσταση υπερβολικού ελλείμματος το αργότερο έως το 2013. Η εν λόγω σύσταση του Συμβουλίου δημοσιοποιήθηκε.

               (3)Στις 21 Ιουνίου 2013, το Συμβούλιο θεώρησε ότι η Σλοβενία είχε λάβει αποτελεσματικά μέτρα σύμφωνα με τη σύσταση του Συμβουλίου της 2ας Δεκεμβρίου 2009 δυνάμει του άρθρου 126 παράγραφος 7 της Συνθήκης, άλλα ότι μετά την έκδοση της αρχικής σύστασης είχαν προκύψει απρόβλεπτα αντίξοα οικονομικά γεγονότα με μείζονες αρνητικές επιπτώσεις για τα δημόσια οικονομικά. Ως εκ τούτου, το Συμβούλιο, μετά από σύσταση της Επιτροπής, έκρινε ότι πληρούνταν οι προϋποθέσεις που προβλέπονται στο άρθρο 3 παράγραφος 5 του κανονισμού (ΕΚ) αριθ. 1467/97 και εξέδωσε νέα σύσταση προς τη Σλοβενία δυνάμει του άρθρου 126 παράγραφος 7 της Συνθήκης, προκειμένου να τερματιστεί η κατάσταση υπερβολικού ελλείμματος έως το 2015. Η εν λόγω νέα σύσταση του Συμβουλίου δημοσιοποιήθηκε.

               (4)Στις 5 Μαρτίου 2014, σύμφωνα με το άρθρο 11 παράγραφος 2 του κανονισμού (ΕΕ) αριθ. 473/2013, λαμβανομένων υπόψη των κινδύνων για την επίτευξη μόνιμης διόρθωσης του υπερβολικού ελλείμματος έως το 2015, η Επιτροπή απηύθυνε σύσταση στη Σλοβενία, προκειμένου να ληφθούν τα αναγκαία μέτρα για να εξασφαλιστεί η πλήρης συμμόρφωση με τη σύσταση του Συμβουλίου της 21ης Ιουνίου 2013, ιδίως με την υλοποίηση της δημοσιονομικής προσπάθειας που συνέστησε το Συμβούλιο.

               (5)Σύμφωνα με το άρθρο 4 του πρωτοκόλλου σχετικά με τη διαδικασία υπερβολικού ελλείμματος που προσαρτάται στις Συνθήκες, η Επιτροπή παρέχει τα στοιχεία για την εφαρμογή της διαδικασίας. Στο πλαίσιο της εφαρμογής του εν λόγω πρωτοκόλλου, τα κράτη μέλη πρέπει να κοινοποιούν στοιχεία σχετικά με τα δημόσια ελλείμματα και το δημόσιο χρέος και άλλες συναφείς μεταβλητές δύο φορές το χρόνο, δηλαδή πριν από την 1η Απριλίου και πριν από την 1η Οκτωβρίου, σύμφωνα με το άρθρο 3 του κανονισμού (ΕΚ) αριθ. 479/2009 του Συμβουλίου
                  2
               .

               (6)Το Συμβούλιο θα πρέπει να λάβει απόφαση να καταργηθεί μια απόφαση σχετικά με την ύπαρξη υπερβολικού ελλείμματος επί τη βάσει των δεδομένων που κοινοποιούνται. Επιπλέον, η απόφαση για την ύπαρξη υπερβολικού ελλείμματος θα πρέπει να καταργηθεί μόνο αν οι προβλέψεις της Επιτροπής δείχνουν ότι το έλλειμμα δεν θα υπερβεί το όριο του 3% του ΑΕΠ κατά τη διάρκεια του χρονικού ορίζοντα των προβλέψεων
                  3
               .

               (7)Βάσει των στοιχείων που παρασχέθηκαν από την Επιτροπή (Eurostat) σύμφωνα με το άρθρο 14 του κανονισμού (ΕΚ) αριθ. 479/2009, μετά την κοινοποίηση από πλευράς της Σλοβενίας τον Απρίλιο του 2016, και βάσει του προγράμματος σταθερότητας του 2016 και των εαρινών προβλέψεων των υπηρεσιών της Επιτροπής του 2016, συνάγονται τα ακόλουθα συμπεράσματα:

               –Μετά την κορύφωσή του στο 15,0% του ΑΕΠ το 2013, το έλλειμμα της γενικής κυβέρνησης μειώθηκε στο 5,0% του ΑΕΠ το 2014 και έφθασε το 2,9% του ΑΕΠ το 2015. Η μείωση του ελλείμματος το 2015 οφείλεται κυρίως στη μη επανάληψη των έκτακτων μέτρων που επηρέασαν το έλλειμμα το 2014 (1,1% του ΑΕΠ) και σε σημαντική αύξηση των τρεχόντων εσόδων (κατά 1,4% του ΑΕΠ), γεγονός που υπεραντιστάθμισε την αύξηση των τρεχουσών δαπανών (κατά 0,2% του ΑΕΠ) και των δαπανών για ακαθάριστο σχηματισμό παγίου κεφαλαίου (κατά 0,2% του ΑΕΠ), που εξηγούνται από το υψηλότερο ποσοστό απορρόφησης των κονδυλίων της ΕΕ.

               –Το πρόγραμμα σταθερότητας για την περίοδο 2016-19, που υπέβαλε η κυβέρνηση της Σλοβενίας στις 28 Απριλίου 2016, προβλέπει ότι το έλλειμμα της γενικής κυβέρνησης θα υποχωρήσει στο 2,2% του ΑΕΠ το 2016 και, στη συνέχεια, στο 1,6% του ΑΕΠ το 2016. Στις εαρινές προβλέψεις της Επιτροπής του 2016 προβλέπεται έλλειμμα 2,4% του ΑΕΠ το 2016 και 2,1% του ΑΕΠ το 2017. Επομένως, το έλλειμμα αναμένεται να παραμείνει κάτω από την τιμή αναφοράς του 3% του ΑΕΠ που ορίζει η Συνθήκη κατά τη διάρκεια του χρονικού ορίζοντα των προβλέψεων.

               –Το διαρθρωτικό ισοζύγιο, δηλαδή το ισοζύγιο γενικής κυβέρνησης διορθωμένο από τις επιδράσεις του οικονομικού κύκλου και χωρίς τα έκτακτα και λοιπά προσωρινά μέτρα, επιδεινώθηκε κατά 0,7% περίπου του ΑΕΠ κατά την περίοδο 2013-2015.

               –Ο δείκτης χρέους προς το ΑΕΠ αυξήθηκε στο 83,2% του ΑΕΠ το 2015, από 71% του ΑΕΠ το 2013, λόγω των αυξητικών για το χρέος προσαρμογών αποθεμάτων-ροών και των εφάπαξ δαπανών. Στις εαρινές προβλέψεις της Επιτροπής του 2016 αναφέρεται ότι το ακαθάριστο δημόσιο χρέος κορυφώθηκε το 2015 και ότι θα μειωθεί στο 78% του ΑΕΠ το 2017, λόγω της μείωσης των ταμειακών αποθεμάτων ασφαλείας.

               (8)Από το 2016, έτος που έπεται της διόρθωσης του υπερβολικού ελλείμματος, η Σλοβενία υπάγεται στο προληπτικό σκέλος του Συμφώνου Σταθερότητας και Ανάπτυξης και θα πρέπει να παρουσιάσει κατάλληλο ρυθμό προόδου για την επίτευξη του μεσοπρόθεσμου στόχου της, συν τοις άλλοις τηρώντας το όριο αναφοράς για τις δαπάνες, καθώς και να συμμορφωθεί με το κριτήριο του χρέους, σύμφωνα με το άρθρο 2 παράγραφος 1α του κανονισμού (ΕΚ) αριθ. 1467/97. Στο πλαίσιο αυτό, φαίνεται ότι υπάρχει κίνδυνος να σημειωθεί κάποια απόκλιση από την απαιτούμενη προσαρμογή κατά 0,6% του ΑΕΠ για την επίτευξη του μεσοπρόθεσμου στόχου το 2016. Το 2017, με βάση αμετάβλητες πολιτικές, φαίνεται ότι υπάρχει κίνδυνος να σημειωθεί σημαντική απόκλιση από τη συνιστώμενη προσαρμογή κατά 0,6% του ΑΕΠ για την επίτευξη του μεσοπρόθεσμου στόχου. Η Σλοβενία προβλέπεται να τηρήσει τον μεταβατικό κανόνα για το χρέος το 2016 και να συμμορφωθεί σε γενικές γραμμές με τα απαιτούμενα το 2017. Γενικά, θα χρειαστούν περαιτέρω μέτρα το 2016 και 2017.

               (9)Σύμφωνα με το άρθρο 126 παράγραφος 12 της Συνθήκης, απόφαση του Συμβουλίου σχετικά με την ύπαρξη υπερβολικού ελλείμματος καταργείται, εφόσον, κατά την άποψη του Συμβουλίου, έχει διορθωθεί το υπερβολικό έλλειμμα στο οικείο κράτος μέλος.

               (10)Κατά την άποψη του Συμβουλίου, το υπερβολικό έλλειμμα της Σλοβενίας έχει διορθωθεί και η απόφαση 2010/289/ΕΕ θα πρέπει, επομένως, να καταργηθεί,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Από συνολική αξιολόγηση συνάγεται ότι η κατάσταση υπερβολικού ελλείμματος στη Σλοβενία έχει διορθωθεί.

               Άρθρο 2

               Η απόφαση 2010/289/ΕΕ καταργείται.

               Άρθρο 3

               Η παρούσα απόφαση απευθύνεται στη Δημοκρατία της Σλοβενίας.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Απόφαση 2010/289/ΕΕ του Συμβουλίου, της 2ας Δεκεμβρίου 2009, σχετικά με την ύπαρξη υπερβολικού ελλείμματος στη Σλοβενία (ΕΕ L 125 της 21.5.2010, σ. 46).

                     (2)
                  Κανονισμός (ΕΚ) αριθ. 479/2009 του Συμβουλίου, της 25ης Μαΐου 2009, για την εφαρμογή του πρωτοκόλλου σχετικά με τη διαδικασία του υπερβολικού ελλείμματος το οποίο προσαρτάται στη Συνθήκη για την ίδρυση της Ευρωπαϊκής Κοινότητας (ΕΕ L 145 της 10.6.2009, σ. 1).

                     (3)
                  Σύμφωνα με τις λεπτομερείς ρυθμίσεις για την εφαρμογή του Συμφώνου Σταθερότητας και Ανάπτυξης και τις κατευθυντήριες γραμμές για τη μορφή και το περιεχόμενο των προγραμμάτων σταθερότητας και σύγκλισης.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 28.2.2012
            COM(2012) 67 final
            This document was downgraded/declassifiedDate : 25.08.2017By : K. VandenbergheAuthority : DG RTD
            Σύσταση
            ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            σχετικά με εξουσιοδότηση για έναρξη διαπραγματεύσεων για τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, με την οποία θα συνδεθεί η Ελβετική Συνομοσπονδία με το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας (Ευρατόμ)

               ΑΙΤΙΟΛΟΓΙΚΗ ΕΚΘΕΣΗ

               1.Με επιστολή της 14ης Μαρτίου 2011, η Ελβετία εξέφρασε ενδιαφέρον να συνδεθεί με το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας
                  1
               .

               2.Η Ελβετική Συνομοσπονδία (εφεξής Ελβετία) έχει συνδεθεί με τον θεματικό τομέα σύντηξης των προγραμμάτων-πλαισίων της Ευρατόμ από το 1979, βάσει της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της Ελβετικής Συνομοσπονδίας στο πεδίο της ελεγχομένης θερμοπυρηνικής συντήξεως και της φυσικής του πλάσματος, του 1978
                  2
               .

               3.Στις 8 Ιανουαρίου 1986, το Συμβούλιο και η Επιτροπή συνήψαν συμφωνία-πλαίσιο επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου (εφεξής «συμφωνία-πλαίσιο»)
                  3
               . Το άρθρο 6 της συμφωνίας-πλαισίου ορίζει ότι η επιστημονική και τεχνολογική συνεργασία θα πραγματοποιηθεί μέσω κατάλληλων συμφωνιών.

               4.Η Ελβετία συνδέθηκε με το έβδομο πρόγραμμα-πλαίσιο δραστηριοτήτων πυρηνικής έρευνας και κατάρτισης (2007 έως 2011) της Ευρωπαϊκής Κοινότητας Ατομικής Ενέργειας (Ευρατόμ)
                  4
                βάσει συμφωνίας επιστημονικής και τεχνολογικής συνεργασίας, η οποία υπεγράφη στις 25 Ιουνίου 2007, με ισχύ από 1ης Ιανουαρίου 2007. Η εν λόγω συμφωνία ίσχυε με την επιφύλαξη των όρων της συμφωνίας συνεργασίας μεταξύ της Ελβετικής Συνομοσπονδίας και της Ευρωπαϊκής Κοινότητας Ατομικής Ενέργειας στο πεδίο της ελεγχομένης θερμοπυρηνικής συντήξεως και της φυσικής του πλάσματος, του 1978.

               5.Στις 7 Μαρτίου 2011 η Επιτροπή υπέβαλε πρόταση σχετική με δέσμη νομοθετικών μέτρων για το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας (Ευρατόμ)
                  5
               .

               6.Όσον αφορά τις ερευνητικές δραστηριότητες της Ευρατόμ στον τομέα της ενέργειας, έχουν διεξαχθεί διερευνητικές συζητήσεις με σκοπό να προσδιορισθεί το ερευνητικό δυναμικό και το αμοιβαίο συμφέρον σύνδεσης της Ελβετίας με το πρόγραμμα-πλαίσιο έρευνας (2012-2013) της Ευρατόμ.

               7.Βάσει των ανωτέρω, η Επιτροπή συνιστά στο Συμβούλιο να την εξουσιοδοτήσει να διαπραγματευθεί με την Ελβετική Συνομοσπονδία, σύμφωνα με το άρθρο 101 δεύτερο εδάφιο της συνθήκης Ευρατόμ, τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, με την οποία θα συνδεθεί η Ελβετική Συνομοσπονδία με το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας (Ευρατόμ).

               Σύσταση

               ΑΠΟΦΑΣΗΣ ΤΟΥ ΣΥΜΒΟΥΛΙΟΥ

               σχετικά με εξουσιοδότηση για έναρξη διαπραγματεύσεων για τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, με την οποία θα συνδεθεί η Ελβετική Συνομοσπονδία με το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας (Ευρατόμ)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο·

               Έχοντας υπόψη την απόφαση του Συμβουλίου, της 19ης Δεκεμβρίου 2011, για το πρόγραμμα-πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (2012-2013)
                  6
               ·

               Έχοντας υπόψη την απόφαση του Συμβουλίου, της 19ης Δεκεμβρίου 2011, σχετικά με το ειδικό πρόγραμμα προς εκτέλεση με έμμεσες δράσεις, με το οποίο υλοποιείται το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας
                  7
               ·

               Έχοντας υπόψη την απόφαση του Συμβουλίου, της 19ης Δεκεμβρίου 2011, σχετικά με το ειδικό πρόγραμμα προς εκτέλεση με άμεσες δράσεις από το Κοινό Κέντρο Ερευνών, με το οποίο υλοποιείται το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012 έως 2013) της Ευρωπαϊκής Κοινότητας Ατομικής Ενέργειας
                  8
               ·

               Έχοντας υπόψη τον κανονισμό του Συμβουλίου, της 19ης Δεκεμβρίου 2011, περί καθορισμού των κανόνων συμμετοχής επιχειρήσεων, ερευνητικών κέντρων και πανεπιστημίων στις έμμεσες δράσεις βάσει του προγράμματος-πλαισίου της Ευρωπαϊκής Κοινότητας Ατομικής Ενέργειας και των κανόνων διάδοσης των ερευνητικών αποτελεσμάτων (2012-2013)
                  9
               ·

               Έχοντας υπόψη τη σύσταση της Επιτροπής·

               ΕΚΤΙΜΩΝΤΑΣ ΤΑ ΑΚΟΛΟΥΘΑ:

               (1)Η Ελβετική Συνομοσπονδία εξέφρασε ενδιαφέρον να συνδεθεί με το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας·

               (2)Είναι προς το συμφέρον της Κοινότητας να συνδεθεί η Ελβετική Συνομοσπονδία με το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η Επιτροπή εξουσιοδοτείται να διαπραγματευθεί, εξ ονόματος της Ευρωπαϊκής Κοινότητας Ατομικής Ενέργειας, συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, με την οποία θα συνδεθεί η Ελβετική Συνομοσπονδία με το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας.

               Άρθρο 2

               Οι διαπραγματεύσεις διεξάγονται με βάση τις διαπραγματευτικές οδηγίες που παρατίθενται στο παράρτημα.

               Άρθρο 3

               Η Επιτροπή τηρεί ενήμερο το Συμβούλιο σχετικά με την πρόοδο των διαπραγματεύσεων.

               Άρθρο 4

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

               ΠΑΡΑΡΤΗΜΑ

               ΔΙΑΠΡΑΓΜΑΤΕΥΤΙΚΕΣ ΟΔΗΓΙΕΣ

               1. Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας Ατομικής Ενέργειας (εφεξής «Ευρατόμ»), αφενός, και της Ελβετικής Συνομοσπονδίας, αφετέρου (εφεξής «η συμφωνία»), θα προβλέπει τη σύνδεση της Ελβετικής Συνομοσπονδίας με το σύνολο του προγράμματος-πλαισίου δραστηριοτήτων πυρηνικής έρευνας και εκπαίδευσης (2012-2013) της Ευρατόμ
                  10
               , με την επιφύλαξη των όρων της συμφωνίας σύντηξης του 1978.

               2. Για να μπορέσει η Ελβετική Συνομοσπονδία να συμμετάσχει, το συντομότερο δυνατό, στο σύνολο του προγράμματος-πλαισίου της Ευρατόμ ως συνδεδεμένη χώρα, η συμφωνία θα πρέπει να προβλέπει την προσωρινή και αναδρομική εφαρμογή της από 1ης Ιανουαρίου 2012. Η συμφωνία θα περιέχει διάταξη σχετική με την επιστροφή των χρηματοδοτήσεων και τις έννομες συνέπειες για τα έργα και τις δραστηριότητες που θα βρίσκονται σε εξέλιξη και θα έχουν αρχίσει κατά το διάστημα της προσωρινής εφαρμογής, σε περίπτωση που η συμφωνία δεν συναφθεί από μία από τις πλευρές.

               3. Οι όροι της συμφωνίας σχετικά με την προστασία των οικονομικών συμφερόντων της Ευρατόμ θα πρέπει να ευθυγραμμίζονται πλήρως με τις διατάξεις για την προστασία των οικονομικών συμφερόντων της ΕΕ που περιέχονται στη συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου
                  11
               .

               4. Οι όροι της συμφωνίας θα συνάδουν με τον κανονισμό του Συμβουλίου, της 19ης Δεκεμβρίου 2011, περί καθορισμού των κανόνων συμμετοχής επιχειρήσεων, ερευνητικών κέντρων και πανεπιστημίων στις έμμεσες δράσεις βάσει του προγράμματος-πλαισίου της Ευρωπαϊκής Κοινότητας Ατομικής Ενέργειας και των κανόνων διάδοσης των ερευνητικών αποτελεσμάτων (2012-2013)
                  12
               .

               5. Η συμφωνία θα πρέπει να προβλέπει την κατάλληλη προστασία των οικονομικών συμφερόντων της Ευρατόμ, ιδίως όσον αφορά την κοινοποίηση χρηματοοικονομικών δεδομένων, τους δημοσιονομικούς ελέγχους και τις επιτόπιες διοικητικές επιθεωρήσεις κατά της απάτης, τη διοικητική βοήθεια και την ανάκτηση χρηματικών ποσών. Στον βαθμό που είναι αναγκαίο, η συμφωνία θα πρέπει επίσης να προβλέπει την άρση των εμποδίων φορολογικού χαρακτήρα και των εμποδίων κοινωνικής ασφάλισης που απορρέουν από τη διασυνοριακή συμμετοχή ερευνητών σε ερευνητικά έργα δυνάμει της συμφωνίας, ιδίως για το προσωπικό του Κοινού Κέντρου Ερευνών που υπάγεται στον κανονισμό υπηρεσιακής κατάστασης των υπαλλήλων της Ευρωπαϊκής Ένωσης.

                     (1)
                  ΕΕ L

                     (2)
                  ΕΕ L 242 της 4.9.1978, σ. 2.

                     (3)
                  ΕΕ L 313 της 22.11.1985, σ. 6.

                     (4)
                  Απόφαση 2006/970/Eυρατόμ του Συμβουλίου, ΕΕ L 400 της 30.12.2006, σ. 60.

                     (5)
                  COM(2011)71, COM(2011)72, COM(2011)73, COM(2011)74

                     (6)
                  Έγγραφο του Συμβουλίου αριθ. 17503/11– θα δημοσιευθεί στην ΕΕ

                     (7)
                  Έγγραφο του Συμβουλίου αριθ. 17504/11– θα δημοσιευθεί στην ΕΕ

                     (8)
                  Έγγραφο του Συμβουλίου αριθ. 17505/11– θα δημοσιευθεί στην ΕΕ

                     (9)
                  Έγγραφο του Συμβουλίου αριθ. 17506/11– θα δημοσιευθεί στην ΕΕ

                     (10)
                  Έγγραφο του Συμβουλίου αριθ. 17503/11 – θα δημοσιευθεί στην ΕΕ

                     (11)
                  ΕΕ L 189 της 20.7.2007, σσ. 24-39

                     (12)
                  Έγγραφο του Συμβουλίου αριθ. 17506/11 – θα δημοσιευθεί στην ΕΕ